Les persones joves són un dels col·lectius que més han patit i pateixen encara amb més força les conseqüències l'actual crisi econòmica i financera, amb una taxa d'atur molt superior a la del conjunt de la població.
Segons les dades de l'EPA del tercer trimestre del 2014, la taxa d'atur juvenil a Catalunya (joves de 16 a 30 anys) és del 32%.
Aquesta situació, que pot generar greus conseqüències a mig i llarg termini, obliga el govern de la Generalitat a concentrar-se en l'elaboració de polítiques destinades a garantir que aquestes persones joves puguin entrar en el mercat de treball i a treballar àrduament en la promoció i generació de llocs de treball.
L'existència d'un nombre important de persones joves amb manca de qualificació especialitzada, o bé d'aquells coneixements necessaris i específics adequats al que requereix el sector productiu local per a poder cobrir diferents llocs de treball, augmenta el seu període de permanència a l'atur.
Les polítiques actives d'ocupació (PAO) poden facilitar l'entrada o la reincorporació de les persones joves aturades al mercat de treball i mitigar l'impacte de la desocupació juvenil.
Una part d'aquestes polítiques, tal i com preveu el programa que regula la present Ordre, han de procurar reduir les barreres d'accés al mercat de treball del col·lectiu de persones joves, incentivant a nivell local que els ocupadors contractin a aquest col·lectiu.
Es tracta d'imprescindibles mesures destinades a augmentar la demanda de treball en èpoques d'escàs creixement, mitjançant programes integrals que fomentin l'ocupació i la creació de llocs de treball.
La naturalesa de les PAO ha de canviar per fer front a un clima econòmic i social diferents i a les noves tendències del mercat de treball.
Els enfocaments innovadors són indispensables per a millorar la situació.
La majoria de les PAO se centren en intervencions orientades a l'oferta, amb la finalitat de preparar les persones per a l'ocupació, donant poca atenció als requisits dels ocupadors (empresa/sector productiu) i no anticipant-se a les tendències futures del mercat de treball (nous sectors i nous jaciments d'ocupació), la qual cosa limita potencialment que els demandants d'ocupació obtinguin resultats sostenibles més enllà del temps que dura la política.
El Programa "Fem Ocupació per a Joves" busca un enfocament diferent, ja que la política activa d'ocupació pren com a punt de partida les necessitats reals de l'empresa.
En funció de les vacants de llocs de treball existents al territori se seleccionen les persones joves més adients per aquells llocs de treball, facilitant la formació específica necessària per a les vacants existents.
D'aquesta manera, es posa l'accent en incentivar la demanda en el mercat de treball.
Aquest programa desenvoluparà les seves actuacions per a dos col·lectius de persones joves destinatàries, les de 18 a 24 anys, col·lectiu corresponent a la Iniciativa de la Garantia Juvenil, i les de 25 a 29 anys.
Mitjançant la disposició final dotzena de la Llei 25/2015, de 28 de juliol, de mecanisme de segona oportunitat, reducció de la càrrega financera i altres mesures d'ordre social i la Resolució de 29 de juliol de 2015, de la Direcció General del Treball Autònom, de la Economia Social i de la Responsabilitat Social de les Empreses, s'amplia l'edat màxima d'accés al Sistema Nacional de Garantia Juvenil als menors de 30 anys.
El Govern de la Generalitat de Catalunya ja va incorporar la realització d'aquest programa durant el període 2013-2014 com una nova proposta d'actuació en el marc del pla de xoc contra l'atur juvenil, el pla "Inserjoves".
Després d'aquesta primera experiència en l'execució del programa, i a la vista dels resultats obtinguts, es considera del tot necessari continuar implementant un recurs ocupacional que, com aquest, fomenti l'ocupació i la inserció en el mercat de treball de les persones joves aturades amb una manca de qualificació especifica o adequada als llocs de treball vacants.
Per aquest motiu, la normativa d'enguany no presenta canvis substancials.
Però el Servei Públic d'Ocupació de Catalunya, innovant en la forma d'elaborar les polítiques d'ocupació, ha treballat i escoltat els agents ocupacionals que han implementat la primera edició del programa per ajustar de forma correcta i adequada la política d'intervenció a les necessitats reals del mercat de treball en cada territori.
Els únics aspectes que s'han modificat són aquells relacionats amb un augment de la flexibilitat en la implementació del programa i en una millora de la seva gestió, com és facilitar la presentació telemàtica de les sol·licituds, allargar el termini de presentació de les sol·licituds, ajustar en la sol·licitud el nombre de persones joves amb les quals es preveu treballar en cada projecte, modificar la forma de pagament per facilitar l'execució del projectes, concretar les causes de revocació, eliminar el nombre mínim de persones joves que s'han de contractar en el marc del projecte, aplicar la simplificació de costos en la justificació econòmica dels projectes o bé eliminar la revisió d'imports atorgats als 9 mesos d'execució del programa.
En el Programa "Fem Ocupació per a Joves" adreçat al col·lectiu de persones joves de la Garantia Juvenil s'emmarca dins del Programa Operatiu d'Ocupació Juvenil (POEJ) cofinançat per la Iniciativa d'Ocupació Juvenil i el Fons Social Europeu per al període 2014-2020.
Vist el Reglament delegat (UE) núm. 480/2014 de la Comissió, de 3 de març de 2014, que complementa el Reglament (UE) núm. 1303/2013 del Parlament Europeu i del Consell, de 17 de desembre de 2013, pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca, i es deroga el Reglament (CE) núm. 1083/2006 del Consell (DOUE L 138/5, de 13.5.2014);
Vist el Reglament d'execució (UE) núm. 821/2014 de la Comissió, de 28 de juliol de 2014, pel qual s'estableixen disposicions d'aplicació del Reglament (UE) núm. 1303/2013 del Parlament Europeu i del Consell, relatives a les modalitats de transferència i gestió de les contribucions del programa, la presentació d'informació sobre el instruments financers, les característiques tècniques de les mesures d'informació i comunicació de les operacions i el sistema per al registre i emmagatzemen de les dades (DOUE L 223/7, de 29.7.2014);
Vist el Pla nacional d'implantació de la Garantia Juvenil, que determina que amb l'objectiu d'implementar els sistemes de Garantia Juvenil, Espanya posarà en marxa un Programa Operatiu d'Ocupació Juvenil (POEJ) en el marc del Fons Social Europeu per al període de programació 2014-2020;
Vista la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, que regula les bases del Sistema Nacional de Garantia Juvenil i el procediment d'inscripció entre d'altres mesures;
Vist el Programa Operatiu d'Ocupació Juvenil 2014‐2020, núm. CCI2014ES05M90P001, del Fons Social Europeu;
Vistes les Bases per a l'Estratègia d'Ocupació Juvenil a Catalunya pel període 2014-2020, aprovades pel Govern el 9 de setembre de 2014;
Vist l' acord de govern "Acord Gov/76/2015, de 26 de maig" pel qual s'aprovar el "Programa d'Ocupació Juvenil a Catalunya, Garantia Juvenil 2014-2020 i el pla d'actuació per al 2015";
Vist el Reglament (UE) núm. 1407/2013, de 18 de desembre de 2013, relatiu a l'aplicació dels arts 107 i 108 del Tractat CE als ajuts de minimis (DOUE L 352/1, de 24.12.2013);
Vista la Llei 13/2015, del 9 de juliol, d'ordenació del sistema d'ocupació i del Servei Públic d'Ocupació de Catalunya.
(DOGC núm. 6914, de 16.07.2015);
Vista la Llei 2/2015, de l'11 de març, de pressupostos de la Generalitat de Catalunya per al 2015 (DOGC núm. 6830, de 13.03.2015);
A aquestes bases els són aplicables la Llei 38/2003, de 17 de novembre, general de subvencions (BOE núm. 276, de 18.11.2003), el Reglament que la desenvolupa, aprovat pel Reial decret 887/2006, de 21 de juliol (BOE núm. 176, de 25.6.2006), i el Decret legislatiu 3/2002, de 24 de desembre (Llei de finances públiques de Catalunya) (DOGC núm. 3791A, de 31.12.2002);
Vistos els informes de l'Àrea Jurídica de la Secretaria d'Ocupació i Relacions Laborals i de la Intervenció Delegada, havent-ne informat prèviament al Consell de Direcció del Servei Públic d'Ocupació de Catalunya, a proposta de la persona titular de la Direcció del Servei Públic d'Ocupació de Catalunya i en ús de les facultats que em són conferides d'acord amb l'article 12 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989);
1.1 Aprovar les bases reguladores per a la concessió de subvencions del Programa "Fem Ocupació per a Joves" per a la realització de projectes que desenvolupin actuacions ocupacionals per afavorir la inserció laboral de les persones joves de 18 a 29 anys.
Les bases reguladores es detallen a l'annex 1 d'aquesta Ordre.
1.2 Obrir la convocatòria per a l'any 2015 del programa "Fem Ocupació per a Joves" adreçat al col·lectiu de persones joves de la Garantia Juvenil per a les subvencions previstes a la base 9 apartats a), b) i c) de l'annex 1 d'aquesta Ordre.
1.3 Obrir la convocatòria anticipada per a l'any 2016 del programa "Fem Ocupació per a Joves" adreçat al col·lectiu de persones joves de la Garantia Juvenil per a les subvencions previstes a la base 9 apartat d) de l'annex 1 d'aquesta Ordre.
1.4 El procediment per a la concessió de les actuacions subvencionades previstes a la base 9 de l'annex 1 d'aquesta Ordre és reglat.
2.1 El pressupost total destinat a l'execució d'aquest programa "Fem Ocupació per a Joves" adreçat al col·lectiu de persones joves de la Garantia Juvenil és de 11.105.150,00 euros que aniran a càrrec del Programa Operatiu d'Ocupació Juvenil (POEJ).
La dotació de la present convocatòria estarà condicionada a l'efectiva autorització per part del Govern de la Generalitat de Catalunya.
2.2 Les actuacions previstes en aquesta convocatòria seran elegibles mitjançant el Programa Operatiu d'Ocupació Juvenil 2014-2020, núm. CCI2014ES05M90PO01, del Fons Social Europeu per al període 2014-2020, en el marc de l'eix prioritari 5 relatiu a la integració sostenible en el mercat de treball dels joves desocupats, que no participen en activitats d'educació ni formació, en el context de la Garantia Juvenil, amb una taxa de cofinançament del 91,89%, i en el marc de l'eix prioritari 1, amb una taxa de cofinançament del 50%.
2.3 L'import màxim destinat a la concessió de subvencions a les entitats promotores previstes a la base 3.1 de l'annex 1 d'aquesta Ordre per a la realització de les actuacions que s'estableixen als apartats a), b) i c) de base 9 de l'annex 1 d'aquesta Ordre és de 7.700.000,00 euros.
Aquesta convocatòria es finança a càrrec de les partides pressupostàries D/460.0001.01/331D/0000, D/461.0001.01/331D/0000, D/469.0001.02/331D/0000, D/481.0001.02/331D/0000, D/484.0001.02/331D/0000, del Servei Públic d'Ocupació de Catalunya de l'exercici pressupostari de l'any 2015 fins a un import de 6.160.000,00 euros.
El pressupost corresponent a l'exercici 2017 serà de 1.540.000,00 euros a càrrec de les partides pressupostàries D/460.0001.01/331D/0000, D/461.0001.01/331D/0000, D/469.0001.02/331D/0000, D/481.0001.02/331D/0000, D/484.0001.02/331D/0000, del Servei Públic d'Ocupació de Catalunya.
2.4 L'import màxim destinat a la concessió de subvencions a les entitats contractants previstes a la base 3.2 de l'annex 1 d'aquesta Ordre per a l'actuació de contractació prevista a l'apartat d) de la base 9 de l'annex 1 d'aquesta Ordre, és de 3.405.150,00 euros.
Aquesta convocatòria es finançarà a càrrec de les partides pressupostàries D/470.0001.03/331D/0000, D/482.0001.02/331D/0000, D/460.0001.01/331D/0000, D/461.0001.01/331D/0000, D/469.0001.02/331D/0000, D/481.0001.02/331D/0000, D/484.0001.02/331D/0000 del Servei Públic d'Ocupació de Catalunya de l'exercici pressupostari de l'any 2016 per un import de 2.724.120,00 euros.
El pressupost corresponent a l'exercici 2017 serà de 681.030,00 euros càrrec de les partides pressupostàries D/470.0001.03/331D/0000, D/482.0001.02/331D/0000, D/460.0001.01/331D/0000, D/461.0001.01/331D/0000, D/469.0001.02/331D/0000, D/481.0001.02/331D/0000, D/484.0001.02/331D/0000 del Servei Públic d'Ocupació de Catalunya.
2.5 Els ajuts previstos a l'apartat d) de la base 9 de l'annex 1 d'aquesta Ordre tenen la consideració d'ajuts de minimis d'acord amb el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.
La quantitat total d'ajuts de minimis que pot rebre una empresa no pot superar els 200.000,00 euros en el termini de 3 exercicis fiscals (exercici fiscal en curs i els dos anteriors).
Els ajuts de minimis no es podran acumular amb un altre ajut estatal per a les mateixes despeses subvencionables, si aquesta acumulació dóna lloc a una intensitat superior a les establertes al Reglament General d'Exempció per Categories o en una decisió de la Comissió.
2.6 Aquests imports es podran ampliar en funció de les sol·licituds rebudes i de la disponibilitat pressupostària, mitjançant resolució de la persona titular de la Direcció del Servei Públic d'Ocupació de Catalunya.
2.7 La distribució inicial d'imports de les partides pressupostàries podrà ser modificada en funció del desenvolupament i les necessitats del programa.
2.8 L'atorgament de les subvencions està supeditat a la possibilitat de reducció parcial o total de la subvenció, abans que no es dicti la resolució definitiva d'atorgament, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
3.1 El termini de presentació de sol·licituds per a les entitats promotores per a la realització de les actuacions previstes als apartats a) b) i c) de la base 9 de l'annex 1 d'aquesta Ordre és de dos mesos a comptar de l'endemà de la publicació d'aquesta Ordre al Diari Oficial de la Generalitat de Catalunya.
3.2 El termini de presentació de sol·licituds de les entitats contractants per a la realització de l'actuació prevista a l'apartat d) de la base 9 de l'annex 1 d'aquesta Ordre, és de dos mesos a comptar des de la data d'inici del contracte.
3.3 Les sol·licituds s'han de presentar als llocs i pels mitjans a què fa referència la base 13 de l'annex 1 d'aquesta Ordre.
3.4 Els requisits per presentar sol·licituds i la manera d'acreditar-los estan recollits a la base 5 de l'annex 1 d'aquesta Ordre.
3.5 Les entitats promotores hauran d'iniciar el programa en el termini d'un mes des de la notificació de la resolució d'atorgament i, en tot cas, abans de 31 de desembre de 2015.
3.6 D'acord amb l'apartat 2 de la base 4 i l'apartat d) de la base 9 de l'annex 1 d'aquesta Ordre per desenvolupar l'actuació d'experiència professional mitjançant contracte laboral amb les persones joves, per aquesta convocatòria es fixa un mòdul de 648,60 euros.
Terminis d'execució del Programa
4.1 El programa tindrà una durada de 15 mesos i s'iniciarà l'endemà de la resolució d'atorgament de la subvenció a les entitats promotores del projecte.
4.2 L'experiència professional en empreses prevista a l'apartat d) de la base 9 de l'annex 1 de l'Ordre, s'haurà de realitzar durant el període d'execució del programa.
Els contractes de treball s'hauran de subscriure obligatòriament, com a data màxima, 6 mesos abans de la finalització del programa.
L'òrgan competent per dictar la resolució, el termini per concloure el procediment, el mitjà de notificació i el règim de recursos es regulen a les bases 16 i 17 de l'annex 1 d'aquesta Ordre.
El Servei Públic d'Ocupació de Catalunya durà a terme un estudi d'impacte sobre els resultats derivats de les subvencions a les quals sigui d'aplicació aquesta Ordre i d'acord amb els objectius previstos.
D'acord amb la disposició final dotzena de la Llei 25/2015, de 28 de juliol, s'amplia l'edat màxima d'accés al Sistema Nacional de la Garantia Juvenil a les persones majors de 25 anys i menors de 30, que compleixin amb els requisits recollits en la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficiència, per a beneficiar-se d'una acció derivada del Sistema Nacional de Garantia Juvenil, donat que la taxa de desocupació per aquest col·lectiu se situà en 29,77 punts d'acord amb les dades de l'Enquesta de Població Activa del quart trimestre de 2014.
En aquest sentit, per a la convocatòria per a l'any 2015 i l'anticipada per a l'any 2016 del programa "Fem Ocupació per a Joves" les persones joves de 25 a 29 anys es consideren col·lectiu de Garantia Juvenil i, per tant, hauran de complir amb les bases 2.3 i 8.4 de l'annex 1 d'aquesta Ordre.
Queda derogada la disposició següent:
Ordre EMO/278/2013, de 28 d'octubre, per la qual s'aproven les bases reguladores per a la concessió de subvencions per a la realització del Programa "Fem Ocupació per a Joves", i s'obre la convocatòria per a l'any 2013 i la convocatòria anticipada per al 2014.
1.1 L'objecte d'aquestes bases és regular la concessió de subvencions del Programa "Fem Ocupació per a Joves" per a la realització de projectes ocupacionals que facilitin la inserció laboral de les persones joves de 18 a 29 anys, en situació d'atur i prioritàriament amb experiència professional, proporcionant-los, entre altres recursos, la formació necessària per ocupar un determinat lloc de treball.
Aquest programa desenvoluparà les seves actuacions per a dos col·lectius de persones joves destinatàries,
-Persones joves de 18 a 24 anys, col·lectiu corresponent a la Iniciativa de la Garantia Juvenil.
-Persones joves de 25 a 29 anys
1.2 Cadascuna de les persones joves que participin en aquest programa rebrà les següents actuacions ocupacionals:
- Experiència professional mitjançant contracte laboral.
- Formació vinculada al contracte de treball.
- Orientació i acompanyament en el procés de contractació i formació.
2.1 Poden ser destinatàries del programa les persones joves de 18 a 29 anys en situació d'atur que disposen del títol d'Ensenyament Secundari Obligatori, de batxillerat o d'un Cicle Formatiu de Grau Mig.
També podran ser beneficiàries aquelles persones joves que malgrat no disposar d'alguna d'aquestes titulacions, disposen de la corresponent equivalència a efectes laborals o acadèmics.
No podran ser destinatàries del programa les persones joves amb una titulació superior a les esmentades ni tampoc aquelles que estiguin cursant cap tipus de formació reglada en el moment d'entrar com a participants del programa.
Les persones joves destinatàries d'aquest programa són persones joves que, majoritàriament, tenen adquirides les competències bàsiques, però que presenten mancances formatives i necessiten d'un acompanyament i una formació especialitzada en el seu procés de retorn al mercat de treball.
2.2 Aquestes persones joves hauran d'estar inscrites a l'oficina de Treball del Servei Públic d'Ocupació de Catalunya com a persones demandants d'ocupació no ocupades i hauran de complir tots els requisits legals per poder formalitzar un contracte en el moment de la seva signatura.
2.3 Les persones joves que participin en el programa han d'inscriure's en el Registre d'Informació de la Garantia Juvenil i, per tant, hauran de complir els requisits previstos a la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficàcia.
3.1 Podran ser entitats beneficiàries per a la subvenció de les actuacions indicades en els apartats a) b) i c) de la base 9 de l'annex 1 d'aquesta Ordre:
a) Les següents entitats locals:
1) Els ajuntaments de Catalunya o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, corresponents als municipis de més de 20.000 habitants en les demarcacions de Barcelona, Tarragona i Girona.
2) Els ajuntaments de Catalunya o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells, corresponents als municipis de més de 12.000 habitants en la demarcació de Lleida.
3) Els consells comarcals que abastin un territori de més de 20.000 habitants.
4) Entitats jurídiques de creació voluntària, constituïdes d'acord amb la normativa de règim local vigent a Catalunya, d'àmbit supramunicipal amb participació majoritària per part d'administracions públiques i competències en polítiques actives d'ocupació, promoció econòmica i desenvolupament local, que abastin un territori de més de 8.000 habitants.
b) Les organitzacions empresarials i sindicals intersectorials més representatives en l'àmbit territorial de Catalunya, d'acord amb el que disposen la disposició addicional sisena del Reial decret legislatiu 1/1995, de 24 de març, pel qual s'aprova el Text refós de la Llei de l'Estatut dels Treballadors i l'article 7.1 de la Llei orgànica 11/1985, de 2 d'agost, de llibertat sindical, respectivament.
Aquestes entitats hauran de presentar una única sol·licitud de subvenció que abasti un àmbit territorial d'actuació pluriprovincial.
Les entitats associades o vinculades a les entitats beneficiàries previstes a l'apartat b) d'aquesta base podran executar la totalitat o una part de les actuacions del projecte en nom i per compte de l'organització empresarial i sindical promotora, sempre i quan es faci constar a la sol·licitud de subvenció.
Aquestes entitats tindran la consideració d'entitats beneficiàries, d'acord amb el que estableix l'article 11.2 de la Llei 38/2003, de 17 de novembre, general de subvencions, per aquest motiu la justificació econòmica inclourà la justificació de les despeses tant de l'entitat promotora com de les entitats associades o vinculades.
3.2 Per a la contractació laboral indicada a l'apartat d) de la base 9 de l'annex 1 d'aquesta Ordre, poden ser beneficiàries les empreses, així definides en el dret mercantil, i les entitats i institucions sense afany de lucre sempre que hagin estat seleccionades per les entitats previstes a l'apartat 1 d'aquesta mateixa base 3 de l'annex 1 d'aquesta Ordre.
També podran ser beneficiàries d'aquesta actuació subvencionable les entitats previstes a l'apartat 3.1 però amb una limitació del 25% del nombre total de contractes subscrits.
Als efectes d'aquesta Ordre de bases i convocatòria, qualsevol referència a entitat contractant farà remissió a les entitats beneficiàries que es preveuen en el punt 2 d'aquesta base.
4.1 La quantia de la subvenció per desenvolupar les actuacions previstes en els apartats a) b) i c) de la base 9 de l'annex 1 d'aquesta Ordre, es determinarà de la següent manera:
a) Per a les actuacions de prospecció i assessorament d'empreses s'estableix un import màxim de 1.400 euros per persona jove.
b) Per a les actuacions d'orientació i acompanyament a la inserció s'estableix un import màxim de 1.800 euros per persona jove.
c) Per a les actuacions de formació s'estableix un import màxim de 8 euros per hora i persona jove.
4.2 La subvenció per desenvolupar l'actuació d'experiència professional mitjançant contracte laboral prevista a l'apartat d) de la base 9 de l'annex 1 d'aquesta Ordre pels contractes de treball subscrits amb les persones joves participants serà d'un mòdul equivalent al salari mínim interprofessional per jornada completa o la part proporcional en funció de la jornada parcial prevista, pels mesos de durada del contracte i amb un màxim de 6 mesos.
El mòdul aplicable s'indicarà en la corresponent convocatòria.
5.1 Podran accedir a les subvencions previstes, les entitats sol·licitants que disposa la base 3 de l'annex 1, d'aquesta Ordre que compleixin els següents requisits:
a) Donar ocupació, almenys, a un 2% de persones treballadores amb discapacitat sobre el nombre total de persones treballadores de l'entitat, o bé aplicar les mesures alternatives d'acord amb el que disposa l'article 42 del Reial decret legislatiu 1/2013, de 29 de novembre, pel qual s'aprova el Text refós de la Llei general de drets de las persones amb discapacitat i de la seva inclusió social (BOE núm. 289, de 3.12.2013). el Reial decret 364/2005, de 8 d'abril (BOE núm. 94, de 20.4.2005) i el Decret 86/2015, de 2 de juny, (DOGC núm. 6885, de 04.06.2015).
Aquest requisit només és aplicable en el cas d'empreses públiques i privades amb una plantilla igual o superior a cinquanta persones.
Aquest compliment s'haurà de mantenir al llarg de tot el procediment: en el moment de presentació de la sol·licitud, previ a la resolució d'atorgament i abans de rebre qualsevol pagament.
d) Indicar, d'acord amb els agents socials, els mitjans que utilitzen per a prevenir i detectar casos d'assetjament sexual i d'assetjament per raó de sexe i per intervenir-hi en llurs centres de treball, de conformitat amb la Llei 5/2008, de 24 d'abril, del dret de les dones a eradicar la violència masclista (DOGC núm. 5123, de 2.5.2008).
Aquest requisit només és aplicable en el cas d'empreses amb una plantilla igual o superior a 25 persones.
h) Acreditar que disposen d'un sistema d'organització i de gestió de la prevenció, d'acord amb la Llei 31/1995, de 8 de novembre, de prevenció de Riscos Laborals (BOE núm. 269, de 10.11.1995); el Reial decret 39/1997, de 17 de gener, pel qual s'aprova el Reglament dels serveis de prevenció (BOE núm. 27, de 31.1.1997), així com d'acord amb les modificacions posteriors introduïdes per la Llei 54/2003, de 12 de desembre, de reforma del marc normatiu de la prevenció de riscos laborals (BOE núm. 298, de 13.12.2003).
En el cas de les empreses de més de 250 persones treballadores, aquestes hauran d'elaborar i aplicar amb caràcter obligatori un Pla d'igualtat, d'acord amb el que estableix l'article 45 de la Llei orgànica 3/2007, de 22 de març, per la igualtat efectiva entre homes i dones (BOE núm. 71, de 23.3.2007).
j) En cas de les entitats contractants previstes a la base 3.2 de l'annex 1 d'aquesta Ordre, no incomplir la normativa de minimis que estableix el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis.
En aquest sentit, no haver rebut la quantitat total de 200.000 euros d'ajuts de minimis en els darrers 3 exercicis fiscals (exercici fiscal en curs i els dos anteriors), per part d'una altra administració, organisme o empresa pública d'àmbit estatal, autonòmic o local.
Els ajuts de minimis no es podran acumular amb un altre ajut estatal per a les mateixes despeses subvencionables si aquesta acumulació dóna lloc a una intensitat superior a les establertes al Reglament general d'exempció per categories o en una decisió de la Comissió.
k) Les entitats contractants previstes a la base 3.2 de l'annex 1 d'aquesta Ordre, no han d'haver acomiadat a una persona treballadora del mateix perfil o categoria professional que contractaran, qualificat d'improcedent o nul per l'òrgan judicial, ni haver realitzat un acomiadament col·lectiu de persones treballadores, en els 3 mesos anteriors a la subscripció del contracte laboral amb els joves participants.
En qualsevol cas, les entitats contractants per ser beneficiàries no hauran de ser considerades empreses en crisi ni empreses subjectes a una ordre de recuperació pendent, segons la definició donada per l'article 2, apartat 18, del Reglament (UE) núm. 651/2014 de la Comissió, de 17 de juny de 2014.
l) En cas que l'entitat sol·licitant sigui una persona física empresària, estar donada d'alta en el cens de l'impost sobre activitats econòmiques en aquells supòsits en que sigui obligatori i estar donat d'alta en el règim especial de treballadors autònoms (RETA).
m) En cas que l'entitat sol·licitant sigui una entitat sense ànim de lucre, estar inscrita en el registre corresponent.
n) En cas que l'entitat sol·licitant sigui una associació o fundació constituïda subjecta a les disposicions del Codi civil de Catalunya, disposar dels estats adaptats i inscrits abans del 31 de desembre de 2012, d'acord amb la disposició transitòria primera de la Llei 4/2008, del llibre tercer del Codi civil de Catalunya, relatiu a les persones jurídiques (DOGC núm. 5123, de 2.5.2008), modificada per la Llei 5/2011, de 19 de juliol (DOGC núm. 5925, de 21.7.2011).
o) En cas de fundacions, a més del punt anterior, han de complir el deure de presentar els comptes anuals davant del protectorat, d'acord amb l'article 336.3 del llibre tercer del Codi civil de Catalunya, aprovat per la Llei 4/2008, de 24 d'abril.
p) Complir qualsevol altra obligació legal o reglamentària que pugui afectar-les.
5.2 El compliment d'aquests requisits s'haurà d'acreditar mitjançant la signatura de les declaracions responsables que inclourà la sol·licitud de la subvenció.
Les entitats que d'acord amb la base 3 de l'annex 1 d'aquesta Ordre poden ser beneficiàries d'aquestes subvencions, hauran de complir les obligacions generals següents:
a) Complir l'objectiu i la finalitat, executar el projecte, realitzar l'activitat o adoptar el comportament que fonamenta la concessió de la subvenció, i acreditar-ho davant el Servei Públic d'Ocupació de Catalunya en la forma i termini que s'estableix a la base 22 de l'annex 1 d'aquesta Ordre.
b) Formalitzar el corresponent encàrrec de gestió, en cas que l'entitat beneficiaria sigui una entitat pública, i aquesta vulgui executar les actuacions mitjançant ens instrumentals, sempre que aquests hagin recollit expressament en la norma que els crea o en els seus estatus que tenen la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic (BOE núm. 279, de 16.11.2011).
c) Justificar davant l'òrgan concedent, el compliment dels requisits i les condicions que determinen la concessió o el gaudiment de la subvenció, mitjançant els justificants de les despeses o l'activitat que ha de cobrir l'import finançat, o subvenció, o bé, si la subvenció consisteix en un percentatge del cost de l'activitat o la inversió, el cost total corresponent, sense perjudici d'altres mitjans de comprovació que s'hagin establert en les bases reguladores d'aquesta Ordre.
d) Conservar els justificants originals i electrònics, i l'altra documentació relacionada amb la subvenció atorgada, durant un termini de tres anys a partir del 31 de desembre de l'any següent a la presentació a la Comissió Europea dels comptes en els quals s'hagin inclòs les despeses.
El Servei Públic d'Ocupació de Catalunya informarà als beneficiaris de la data d'inici d'aquest període.
Aquest canvi s'ha de notificar prèviament i per escrit a l'òrgan instructor, amb anterioritat a la finalització del termini d'execució, el qual ha de valorar la proposta de modificació i la pot acceptar, si no comporta canvis substancials ni representa un incompliment dels requisits i condicions establerts en aquesta Ordre.
f) Sotmetre's a les actuacions de comprovació que corresponguin al Departament d'Empresa i Ocupació i al Servei Públic d'Ocupació de Catalunya i a les de control de l'activitat econòmica i financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, tant nacionals com comunitaris, aportant tota la informació que els sigui requerida en l'exercici de les actuacions anteriors.
h) Disposar dels llibres comptables, els registres diligenciats i altres documents degudament auditats en els termes exigits per la legislació mercantil i sectorial aplicable al beneficiari en cada cas, així com aquells estats comptables i registres específics que siguin exigits per aquesta Ordre, amb la finalitat de garantir l'exercici adequat de les facultats de comprovació i control.
i) Procedir al reintegrament dels fons percebuts en el cas de revocació de la subvenció en els termes que s'indiquin en la corresponent resolució.
j) Donar l'adequada publicitat del caràcter públic del finançament en tota aquella inversió o material escrit producte de l'actuació subvencionada, d'acord amb les mesures de difusió contingudes a la base 29 de l'annex 1 d'aquesta Ordre.
m) Informar de totes les incidències relatives a les actuacions subvencionades.
p) Procedir al reintegrament dels fons percebuts en el cas de revocació de la subvenció en els termes que s'indiquin en la corresponent resolució.
q) Complir amb les indicacions que determinin les guies i les instruccions que s'esmenten i desenvolupin aquesta Ordre, pels diferents àmbits de gestió i que es publiquin al web del Servei Públic d'Ocupació de Catalunya.
r) Informar les persones inscrites al Fitxer de la Garantia Juvenil que les actuacions d'orientació, formació i experiència professional han estat cofinançades en el marc del Programa Operatiu d'Ocupació Juvenil 2014‐2020, núm. CCI2014ES05M90P001, del Fons Social Europeu i la Iniciativa d'Ocupació Juvenil.
Com també informar a les persones no inscrites al Fitxer de la Garantia Juvenil que les actuacions poden estar cofinançades pel Programa Operatiu 2014-2020, del Fons Social Europeu, que s'aprovi en el marc de "l'Objectiu d'Inversió en Creixement i Ocupació".
s) Acceptar la seva inclusió en la llista de beneficiaris publicada d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013.
t) Informar dels indicadors d'execució i de resultats, tant comuns com específics, corresponents a la gestió de la subvenció rebuda amb l'objectiu de complir amb els requisits de certificació i/o justificació al Fons Social Europeu, en la forma i terminis que estableixi l'òrgan competent.
u) Les entitats beneficiàries, contractistes i altres tercers relacionats amb l'objecte dels projectes subvencionats, han de col·laborar i facilitar tota la documentació que els sigui requerida durant l'exercici de les funcions de control i verificació de l'Autoritat d'Auditoria de Programa operatiu, de l'Autoritat de Gestió i de Certificació –la Unitat Administradora del FSE- de la Comissió Europea i d'altres òrgans que, d'acord amb la normativa comunitària, tinguin atribuïdes funcions de control i financer dels ajuts finançats pel FSE.
v) Subscriure una pòlissa d'assegurança d'accidents i, si escau de responsabilitat civil, amb caràcter previ a l'inici de les actuacions d'orientació i acompanyament a la inserció i formació vinculada al contracte de treball.
L'assegurança ha de cobrir el període d'execució del programa i ha de cobrir les despeses d'accident in itinere i els riscos derivats de les visites dels participants a empreses o altres establiments que s'organitzin per donar suport al desenvolupament de les accions formatives.
L'entitat beneficiària pot optar per subscriure una pòlissa d'assegurança col·lectiva que doni cobertura a tots els participants del projecte aprovat.
w) Disposar d'un certificat de solidesa de les instal·lacions de l'entitat promotora, vinculada o associada (o entitat subcontractada) on s'imparteixin les actuacions del programa, previ a l'inici de les accions.
x) D'acord amb el que s'estableix a l'article 15.2 de la Llei 19/2014 de 29 de desembre, de transparència accés a la informació pública i bon govern, en cas que els beneficiaris siguin persones jurídiques i l'import a atorgar sigui superior a 10.000 euros, han de comunicar a l'òrgan concedent, mitjançant declaració responsable, la informació relativa a les retribucions dels òrgans de direcció o administració, a l'efecte de fer-les públiques.
y) Complir qualsevol altra obligació legal o reglamentària que pugui afectar-les.
7.1 Les entitats promotores hauran de definir l'àmbit territorial d'actuació del projecte.
Aquest haurà d'estar clarament delimitat i suficientment justificat, amb la indicació dels municipis i població que comporta.
7.2 Les entitats atendran les persones joves demandants d'ocupació de l'àmbit territorial que hagin definit en el projecte presentat i, preferentment, col·laboraran amb les empreses seleccionades d'aquest mateix territori.
Selecció de les persones joves i compromís dels participants
8.1 L'entitat promotora o associada/vinculada haurà de seleccionar les persones joves que participaran en el projecte.
A aquest efecte, les entitats promotores o associades/vinculades podran establir acords o convenis amb centres educatius, amb altres entitats locals i amb entitats públiques i privades que treballin amb joves i que siguin un referent en l'àmbit territorial en el qual incidirà el projecte.
8.2 La detecció i la derivació dels participants s'haurà de realitzar, de manera coordinada, entre l'entitat promotora, el Servei Públic d'Ocupació de Catalunya i els agents del territori que treballen amb aquest col·lectiu.
Les oficines de Treball del Servei Públic d'Ocupació de Catalunya podran derivar persones joves a l'entitat promotora o associada/vinculada que executa el programa, com a resultat de l'itinerari professional acordat entre aquestes i el personal orientador del Servei Públic d'Ocupació de Catalunya.
8.3 L'entitat promotora o associada/vinculada comunicarà, en qualsevol cas, a l'oficina de Treball les persones joves preseleccionades, procedents de borses pròpies o d'altres entitats del territori.
L'oficina de Treball comprovarà si estan inscrites com a persones demandants d'ocupació no ocupades.
8.4 L'entitat promotora serà la responsable de seleccionar els participants del programa, tant els que vinguin de borses pròpies com els joves derivats de la mateixa oficina de Treball.
En aquest procés haurà de garantir la igualtat d'oportunitats i la no discriminació en l'accés dels i les participants a aquest programa.
Una vegada realitzada la selecció dels participants, l'entitat promotora ho haurà de comunicar a l'Oficina de Treball.
Les persones joves seleccionades per participar en el programa han d'inscriure's al Registre d'Informació de la Garantia Juvenil i, per tant, hauran de complir els requisits previstos la Llei 18/2014, de 15 d'octubre, d'aprovació de mesures urgents per al creixement, la competitivitat i l'eficàcia.
8.5 Les persones joves finalment seleccionades com a participants hauran de signar un compromís amb l'entitat promotora o associada/vinculada, mitjançant el qual accepten complir amb les tres actuacions previstes per a ells en el programa.
8.6 Es considerarà participant del programa la persona jove seleccionada que hagi estat contractada i hagi rebut orientació i la formació vinculada al lloc de treball, i excepcionalment també es considerarà participant en dos casos: si la persona jove ha realitzat total o parcialment una formació en el marc del programa amb el compromís de contractació per part d'una empresa o entitat i finalment aquesta no formalitza el contracte; i si la persona jove contractada veu rescindit el contracte abans de que comenci la formació adaptada al lloc de treball en el marc del programa.
Les actuacions ocupacionals que caldrà desenvolupar són:
a) Actuació de prospecció i d'assessorament d'empreses.
L'actuació de prospecció i assessorament d'empreses correspon a un conjunt d'accions que tenen com objectiu aconseguir contractes laborals per a les persones joves que participen en el programa i a la identificació i definició dels llocs de treball que les empreses necessiten cobrir.
- Detecció, identificació i selecció dels sectors d'activitat en l'àmbit territorial d'actuació definit al projecte.
- Detecció i selecció d'empreses mitjançant una protocol·lització de procediments i actuacions que permeti la detecció de llocs de treball vacants, la identificació de perfils professionals requerits i de potencials nous llocs de treball.
- Gestió de la subscripció del contracte de treball i assessorament a l'empresa en aquest procés.
Les entitats promotores, per justificar la totalitat d'aquesta actuació, hauran d'assolir, com a mínim, la inserció laboral del 35% de les persones joves que, d'acord amb la resolució d'atorgament, han de participar en el programa.
b) Actuació d'orientació i acompanyament en el procés de contractació i formació.
Aquesta actuació inclou un conjunt d'accions adreçades a seleccionar a la persona jove més indicada pel lloc de treball vacant i a oferir-li un procés d'orientació i acompanyament.
La finalitat és dissenyar un itinerari professional per al participant del programa, determinant el seu pla formatiu i fent el corresponent seguiment de la formació i contractació.
- Selecció de les persones joves més adequades als llocs de treball requerits per les empreses.
- Disseny de la formació relacionada amb el lloc de treball objecte del contracte.
- Disseny i planificació de les tasques mínimes d'aprenentatge corresponents al personal tutor/a de l'empresa.
- Realització de sessions d'orientació (si escau) prèvies al contracte per conèixer millor el perfil del o la jove, i participant potencial al programa.
- Seguiment de la formació i la contractació durant tot el període d'execució, d'acord amb el que disposa la guia de prescripcions tècniques del programa.
- Seguiment i assistència presencial de les persones joves que realitzin la formació virtual.
Només se subvencionarà el cost d'aquesta actuació per a les persones joves participants, d'acord amb les bases 8.5 i 8.6 de l'annex 1 d'aquesta Ordre.
c) Actuació de formació vinculada al contracte de treball.
L'actuació formativa és obligatòria per a totes les persones contractades.
El contingut i durada d'aquesta formació ha d'estar relacionada amb el lloc de treball a realitzar.
La formació prevista en aquesta Ordre la podrà realitzar tant la mateixa entitat promotora com les entitats vinculades o associades, en el cas que l'entitat promotora sigui una organització empresarial o sindical.
En funció de l'especificitat d'aquesta formació o en el cas que no es disposi dels recursos adequats i suficients per a la seva impartició, l'entitat promotora o associada/vinculada podrà subcontractar a entitats públiques o privades per executar-la, inclosa l'entitat contractant, d'acord amb el que s'estableix a la base 12 de l'annex 1 d'aquesta Ordre.
La prestació de serveis formatius i el seu cost s'hauran de regular per allò que disposi la normativa vigent sobre contractació en el sector públic i/o la normativa reguladora de subvencions.
Per tal d'optimitzar els recursos ocupacionals existents al territori on es desenvolupi el projecte, les entitats promotores o associades/vinculades podran derivar persones joves a accions formatives gestionades per altres entitats públiques o privades.
En cas que aquestes accions formatives estiguin subvencionades en el marc d'una convocatòria del Servei Públic d'Ocupació de Catalunya, aquesta derivació s'haurà d'articular mitjançant un conveni de col·laboració entre l'entitat promotora o associada/vinculada i l'entitat que realitza la formació.
Quan les accions formatives no estiguin subvencionades, la prestació de serveis formatius i el seu cost s'hauran de regular per allò que disposi la normativa reguladora de subvencions i, si escau, per la normativa vigent sobre contractació en el sector públic, d'acord amb el que preveu l'annex 2 d'aquesta Ordre.
En qualsevol cas, l'entitat promotora serà responsable davant del Servei Públic d'Ocupació de Catalunya que l'actuació formativa s'hagi executat correctament, farà el seguiment i vetllarà perquè el procés de formació de la persona jove sigui correcte i s'adeqüi al lloc de treball objecte del contracte.
La formació podrà ser corresponent o vinculada a un certificat de professionalitat, dissenyada a partir dels continguts mínims orientatius del fitxer d'especialitats del Servei Públic d'Ocupació Estatal, o bé adaptada als continguts que determinin les empreses, prèvia validació del Servei Públic d'Ocupació de Catalunya.
La formació vinculada a un certificat de professionalitat ha de ser impartida per entitats que estiguin inscrites i acreditades en l'especialitat formativa escollida i haurà de complir amb tots els requisits establerts pels reials decrets que regulen aquesta modalitat formativa.
La formació haurà de ser presencial.
Com a única excepció, la formació es podrà realitzar a través d'una modalitat semipresencial, combinant la impartició dels cursos virtuals que ofereix la plataforma Aula Mentor, del Ministerio de Educación, Cultura y Deporte, i el seguiment de l'esmentada formació a classe, comptant amb el suport del personal orientador.
Les entitats promotores, vinculades o associades que optin per aquesta fórmula semipresencial de formació hauran de disposar d'espais i material informàtic adequat per a la seva realització.
La formació ha de tenir una durada mínima de 90 hores i un màxim de 150 hores.
Excepcionalment, es podran realitzar més de 150 hores sempre i quan l'entitat promotora justifiqui la seva necessitat amb la finalitat de l'obtenció un certificat de professionalitat o una acreditació d'un mòdul complet.
La impartició de la formació prevista en el programa en cap cas podrà ser superior a 6 hores diàries.
La formació es podrà realitzar, total o parcialment, abans del contracte o de manera simultània, d'acord amb les necessitats de les empreses.
En el cas que la formació es realitzi amb anterioritat a la formalització del contracte laboral, caldrà que abans d'iniciar-se la formació l'entitat contractant de les persones joves subscrigui amb l'entitat promotora, associada o vinculada el compromís formal de la contractació posterior.
En el supòsit del contracte per a la formació i l'aprenentatge, la formació vinculada a aquest contracte sempre s'haurà de realitzar de manera simultània amb el contracte laboral i un cop aquest s'hagi subscrit.
Només se subvencionarà la formació d'aquelles persones joves que hagin estat contractades, llevat dels casos en que aquesta s'hagi realitzat amb anterioritat al contracte, existeixi el compromís formal de contractació i l'entitat contractant, finalment, no contracti per causes acreditables i alienes a l'entitat promotora.
El Servei Públic d'Ocupació de Catalunya expedirà un diploma de la formació realitzada.
En cas de formació associada a un certificat de professionalitat i impartida per centres acreditats, es tindrà accés a una acreditació total o parcial de la qualificació professional, en els termes que disposa el Reial decret 34/2008, de 18 de gener, modificat pels Reial decret 1675/2010, de 10 de desembre, i el Reial decret 189/2013, de 15 de març, sempre que compleixi amb tots els requisits establerts pel Reial decret que el regula i l'entitat que la imparteix estigui inscrita i acreditada en l'especialitat, segons disposa la normativa estatal.
Les persones joves estaran cobertes per una assegurança d'accidents i, s'escau de responsabilitat civil subscrita per l'entitat promotora (o les associades i vinculades) i que abastarà el període d'execució del programa, a més de les incidències "in itinere".
En el supòsit de contractació de serveis formatius externs, caldrà fer extensiva l'assegurança d'accidents dels participants al lloc d'impartició de les accions formatives.
L'entitat subcontractada haurà de garantir i acreditar a l'entitat promotora que les instal·lacions reuneixen les condicions adequades de solidesa i seguretat.
d) Actuació d'experiència professional mitjançant contracte laboral.
Aquesta actuació preveu afavorir la inserció de la persona jove desocupada en el mercat de treball, facilitar l'aprenentatge i l'adquisició de competències professionals en un entorn real de treball.
La persona jove haurà de ser contractada amb una durada mínima de 6 mesos mitjançant qualsevol modalitat contractual que, d'acord amb la normativa laboral vigent, s'ajusti a les condicions del programa.
La jornada laboral podrà ser a temps complet o a temps parcial, no inferior al 50% de la jornada ordinària de l'entitat contractant.
Aquesta contractació haurà de ser obligatòriament a temps parcial si la formació es realitza simultàniament al contracte per poder combinar aquesta amb el temps de treball efectiu.
En cap cas el còmput total d'hores entre el contracte i la formació podrà excedir de les 8 hores diàries.
Al contracte de treball subscrit entre l'empresa i la persona jove s'haurà de fer constar la obligatorietat per part del participant de realitzar les accions formatives, i en el cas de realitzar la formació simultàniament al contracte laboral, en aquest també hi haurà d'incloure la distribució i horari del temps de treball efectiu i el temps dedicat a formació.
En el cas que la contractació es realitzi mitjançant el contracte per a la formació i l'aprenentatge, en base al que estableix a la Llei 3/2012, de 6 de juliol, de mesures urgents per a la reforma del mercat de treball, i al Reial decret 1529/2012, de 8 de novembre, pel qual es desenvolupa el contracte per a la formació i l'aprenentatge i s'estableixen les bases de la formació professional dual, la jornada de treball haurà de ser a temps complet.
La durada mínima d'aquest contracte ha de ser d'un any, llevat que el conveni col·lectiu d'aplicació estableixi altres duracions del contracte o que aquest contracte es realitzi en el marc d'un programa de formació i treball, com és el cas del "Fem Ocupació per a Joves".
La jornada ordinària de treball no podrà de ser superior a les 40 hores setmanals ni superior a les 8 hores diàries, llevat que, en aquest cas, el conveni d'aplicació o l'acord entre l'empresa i els representants dels treballadors estableixin una distribució irregular d'aquesta jornada.
En qualsevol cas, s'hauran de respectar els descansos diaris i setmanals previstos a la normativa laboral vigent.
L'entitat contractant de la persona jove li haurà d'assignar una persona tutora d'entre el seu personal treballador.
Aquesta persona tutora de l'entitat contractant haurà d'informar, orientar, ensenyar i supervisar a la persona jove com ha de desenvolupar les tasques vinculades al lloc de treball i no podrà tenir assignats més de 5 joves participants.
També ha d'estar en contacte amb el tutor de la promotora.
Les persones contractades rebran el salari corresponent al contracte realitzat, en base al que estableixi el conveni de sector o d'empresa d'aplicació o, en absència de conveni, la retribució salarial legalment establerta, en la part proporcional que correspongui.
En el supòsit que el salari a percebre per la persona jove contractada sigui superior a la subvenció atorgada, l'empresa contractant li abonarà la diferència.
Finalitzat el període de sis mesos, l'entitat contractant haurà d'emetre un certificat on es faci constar el nivell de formació pràctica adquirida.
Aquest document s'haurà de lliurar a la persona jove contractada i a l'entitat que la tutela.
L'entitat promotora o associada/vinculada, en qualitat d'entitat col·laboradora del Servei Públic d'Ocupació de Catalunya, seleccionarà les entitats que contractaran a les persones participants del programa.
A aquest efecte, es formalitzarà amb el Servei Públic d'Ocupació de Catalunya el corresponent conveni de col·laboració d'acord amb el que preveu l'article 16 de la Llei 38/2003, de 17 de novembre, general de subvencions, en el qual s'establirà l'abast i el contingut de les tasques a realitzar per les entitats promotores o associades/vinculades, segons model normalitzat.
En el procés de selecció de les empreses l'entitat promotora o associada/vinculada, haurà de tenir en compte els criteris següents:
a) Que l'entitat seleccionada estigui ubicada, preferentment, en l'àmbit territorial d'actuació on es desenvoluparà el projecte.
b) Que aquesta entitat o el centre de treball no hagi acomiadat una persona treballadora del mateix perfil o categoria professional qualificat d'improcedent o nul per l'òrgan judicial, ni haver realitzat un acomiadament col·lectiu de persones treballadores, en els 3 mesos anteriors a la subscripció del contracte laboral amb els joves participants.
c) Que l'empresa es comprometi a destinar una persona d' entre els seus treballadors per fer les funcions de tutorització en l'empresa previstes en aquesta Ordre.
d) Que les empreses estableixin sistemes flexibles en la jornada laboral que permetin combinar la formació i treball efectiu.
Les entitats promotores o associades/vinculades subscriuran un conveni de col·laboració, segons model normalitzat, amb les entitats contractants que manifestin la seva voluntat de participar en el Programa "Fem Ocupació per a Joves".
Aquest conveni no implicarà l'atorgament de la subvenció a les entitats contractants, que d'acord amb la base 17 de l'annex 1 d'aquesta Ordre correspon al Servei Públic d'Ocupació de Catalunya.
El contingut d'aquest conveni inclourà la identificació de les parts, les obligacions, els tipus de contracte/s que es formalitzarà/n entre l'entitat contractant i les persones participants, i les condicions per a la contractació de les persones joves.
S'haurà d'incloure explícitament la formació que haurà de realitzar la persona contractada en el marc del programa, així com el seguiment de les tutories establertes entre l'entitat promotora i l'entitat contractant.
L'entitat promotora o associada/vinculada també haurà d'assessorar a les entitats contractants sobre quins requisits han de complir per a rebre l'ajut a la contractació.
Es consideraran despeses subvencionables aquelles que s'imputin al desplegament de les accions previstes en aquesta Ordre per respondre de manera inequívoca a la seva naturalesa, que s'hagin realitzat durant el període d'execució previst a les convocatòries del Programa 'Fem Ocupació per a Joves', siguin verificables i hagin estat efectivament pagades per l'entitat promotora, per les entitats vinculades i/o associades o per l'entitat contractant, abans de la presentació de la justificació econòmica.
Les despeses subvencionables estan especificades a l'annex 4 d'aquesta Ordre.
L'entitat promotora podrà subcontractar a entitats públiques o privades únicament per a l'execució de l'actuació de formació vinculada al contracte de treball.
L'import total d'aquesta subcontractació podrà ser del 100% de la subvenció atorgada a l'entitat promotora per a la realització d'aquesta actuació.
A l'annex 2 d'aquesta Ordre s'especifiquen les condicions a complir en cas de subcontractació d'actuacions.
En qualsevol cas, l'entitat promotora serà responsable davant del Servei Públic d'Ocupació de Catalunya que l'actuació formativa s'hagi executat correctament.
13.1 Les entitats beneficiàries previstes a la base 3.1 de l'annex 1 d'aquesta Ordre (entitats promotores) presentaran la sol·licitud de subvenció de les actuacions indicades en els apartats a) b) i c) de la base 9 de l'annex 1 d'aquesta Ordre, segons el model normalitzat i per mitjans telemàtics mitjançant la Seu electrònica de la Generalitat de Catalunya ( https://seu.gencat.cat ), on també disposaran de la informació per trametre aquesta sol·licitud.
13.2 Les entitats contractants previstes a la base 3.2 de l'annex 1 d'aquesta Ordre, prèviament seleccionades d'acord amb els criteris que disposa la base 10 de l'annex 1 d'aquesta Ordre, presentaran la sol·licitud de subvenció de les actuacions indicades en l'apartat d) de la base 9 de l'annex 1 d'aquesta Ordre, segons el model normalitzat i, preferentment, per mitjans telemàtics mitjançant la Seu electrònica de la Generalitat de Catalunya ( https://seu.gencat.cat ) i la seu corporativa de Canal Empresa de la Generalitat de Catalunya ubicada al portal http:// www.gencat.cat/canalempresa (tràmits i formularis), on també disposaran de la informació per trametre aquestes sol·licituds.
Aquestes sol·licituds han d'anar adreçades a la persona titular de la Direcció del Servei Públic d'Ocupació de Catalunya.
Es presentaran preferentment per mitjans telemàtics, acompanyades de la documentació que es preveu en aquestes bases, a través de l'Oficina Virtual de Tràmits/Canal Empresa ( http://www.gencat.cat/ovt ) o presencialment a la xarxa d'Oficines de Gestió Empresarial, que es poden consultar a la pàgina web ( http://canalempresaweb.gencat.cat )
Les entitats locals i altres entitats del sector públic, així com els sindicats i patronals que, d'acord amb la base 3.2 de l'annex 1 d'aquesta Ordre contractin persones joves en el marc del programa hauran de presentar les sol·licituds de subvenció de les actuacions indicades en l'apartat d) de la base 9 de l'annex 1 d'aquesta Ordre per mitjans telemàtics a través de l'extranet de les administracions públiques catalanes, la plataforma EACAT ( http://www.eacat.cat ).
La presentació d'aquestes sol·licituds també es pot realitzar d'acord amb els supòsits que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú (BOE núm. 285, de 27.11.1992).
13.3 Les persones que presentin les sol·licituds per mitjans telemàtics s'han d'autenticar a través dels sistemes de signatura electrònica admesos per la Seu electrònica de la Generalitat de Catalunya per a tràmits de nivell mitjà, d'acord amb l'Esquema Nacional de Seguretat (Reial decret 3/2010, de 8 de gener, pel qual es regula l'Esquema Nacional de Seguretat a l'àmbit de l'administració electrònica).
13.4 Les persones interessades s'han d'autenticar per fer la resta de transaccions associades al procediment de concessió i justificació dels ajuts per mitjans telemàtics a través del sistema de signatura electrònica que determini la pròpia Seu electrònica.
13.5 En cas que les persones o ens sense personalitat jurídica sol·licitants no disposin de mecanismes d'autenticació electrònica, poden ser identificades i autenticades pel personal al servei de l'Administració de la Generalitat de Catalunya i del sector públic, que ha de realitzar el tràmit en el seu nom utilitzant els sistemes de signatura electrònica que els acredita com funcionaris habilitats.
A la Seu electrònica es relacionen les oficines d'atenció al públic que ofereixen aquest servei ( https://seu.gencat.cat/ca/certificats-sistemes-signatura-electronica-seu.html )
13.6 En el supòsit d'interrupció per circumstàncies accidentals del funcionament de la Seu electrònica, i sempre que sigui tècnicament possible, la persona usuària que hi accedeixi ha de visualitzar un missatge en què es comuniqui aquesta circumstància, indicant-li els registres presencials on es pot presentar la documentació alternativament i informant dels efectes d'aquesta interrupció del funcionament en el còmput dels terminis.
13.7 Les sol·licituds de l'entitat promotora i de l'entitat contractant inclouran la declaració responsable relativa al compliment dels següents requisits següents:
a) Requisits als que fa referència la base 5 de l'annex 1 d'aquesta Ordre.
En cas afirmatiu caldrà indicar, en el formulari de sol·licitud, el programa al qual s'acullen, la quantia sol·licitada, el percentatge que suposen del cost total del projecte, si es troben en fase de sol·licitud o concessió i amb càrrec a quina entitat pública o privada s'han sol·licitat.
c) Disposar de l'escriptura de constitució de la societat i els estatuts, i les seves modificacions, degudament inscrites en el corresponent registre, si escau.
d) Disposar de poder suficient en dret que acrediti les facultats de representació dels signataris de la sol·licitud per actuar en nom de la persona jurídica sol·licitant.
g) En el cas de les sol·licituds per les actuacions previstes a l'apartat d) de la base 9 de l'annex 1 d'aquesta Ordre, declaració responsable d'altres ajuts de "minimis" que hagin rebut i/o sol∙licitat l'empresa sol∙licitant i les empreses vinculades durant l'exercici fiscal en curs i els dos exercicis fiscals anteriors, indicant la data de concessió, l'import i l'ens atorgant.
La quantia que hagi rebut en aquest concepte, sumada a l'import de l'ajuda que sol∙licita, no podrà excedir de 200.000 euros.
Els ajuts de "minimis" poden haver estat concedits per a l'activitat de la subvenció o per a d'altres diferents, i poden haver estat atorgats per qualsevol Administració pública de l'Estat i/o rebre finançament de la Unió Europea.
13.8 La sol·licitud d'entitats promotores, a més, inclourà les següents declaracions, segons cada cas:
En cas que l'entitat local sol·licitant sigui un organisme autònom o altres entitats jurídiques de creació voluntària, dependents o vinculades a una administració local: declaració l'existència de l'acord o acords municipals pels quals es decideix la seva creació i els estatuts i/o altres documents fundacionals, les seves modificacions i, si escau, la inscripció en el Registre corresponent.
En cas que l'entitat beneficiaria sigui una entitat pública, i aquesta vulgui executar les actuacions mitjançant ens instrumentals, haurà d'indicar l'entitat que actuarà com a mitjà propi de l'entitat beneficiària, i que constarà expressament en la norma que la crea o en els seus estatuts, que té la condició de mitjà propi i servei tècnic de l'entitat beneficiària d'acord amb el que estableix l'article 24.6 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic.
Així mateix, amb posterioritat, s'haurà de formalitzar el corresponent encàrrec de gestió pel projecte concret.
Declaració de l'existència de l'acord del ple o de l'òrgan de govern pel qual s'aprova la sol·licitud de subvenció i d'un certificat del/de la secretari/a i/o interventor/a de l'administració local, on es faci constar la disposició pressupostària per al finançament de la part de l'acció finançada directament pel sol·licitant, amb indicació de les partides pressupostàries corresponents.
D'acord amb el que s'estableix a l'article 15.2 de la Llei 19/2014 de 29 de desembre, de transparència accés a la informació pública i bon govern, en cas que els beneficiaris siguin persones jurídiques i l'import a atorgar sigui superior a 10.000 euros, han de comunicar, mitjançant declaració responsable, la informació relativa a les retribucions dels òrgans de direcció o administració, a l'efecte de fer-les públiques.
13.9 La sol·licitud haurà d'anar acompanyada de la següent documentació:
En cas de les actuacions previstes a la base 9, apartats a), b) i c) de l'annex 1 d'aquesta Ordre que sol·liciten les entitats promotores:
a) Annex per a entitats vinculades i/o associades (si escau).
b) Document acreditatiu de l'associació o vinculació entre l'entitat associada o vinculada i l'entitat promotora, en el cas d'organitzacions empresarials i sindicals.
En cas de l'actuació prevista a la base 9, apartat d) de l'annex 1 d'aquesta Ordre que sol·liciten les entitats contractants:
a) Còpia dels contractes laborals subscrits amb els joves participants.
b) Altes a la seguretat social dels joves participants.
c) Copia del conveni entre l'entitat promotora i la contractant.
En tots els casos s'haurà de presentar:
a) Original i fotocòpia o còpia compulsada de la documentació acreditativa de la representació legal amb que actua, si no s'ha inscrit en un registre públic o en el Registre electrònic general de representació.
Tampoc s'ha de presentar la documentació acreditativa de la representació quan la signatura electrònica acrediti també que la persona signant té poders suficients per actuar en nom de l'entitat representada.
b) Full de domiciliació bancària, si no s'ha presentat el full de domiciliació bancària anteriorment o han transcorregut més de cinc anys o s'ha modificat el seu contingut.
13.10 La presentació de la sol·licitud de subvenció faculta l'Administració per verificar en qualsevol moment la veracitat de les dades que hi consten o es declaren i a demanar que s'aporti la documentació complementària que consideri necessària per acreditar les dades que figuren a la sol·licitud.
La inexactitud, falsedat o omissió de caràcter essencial en qualsevol dada o document que acompanyi la sol·licitud de subvencions deixa sense efecte aquest tràmit des del moment en que es conegui i prèvia audiència a la persona interessada.
En conseqüència comporten inadmissió de la sol·licitud de subvenció, sens perjudici que puguin ser causa de revocació de la subvenció, si es coneixen amb posterioritat a la concessió.
13.11 La signatura de la sol·licitud comporta l'autorització al Servei Públic d'Ocupació de Catalunya i a l'Oficina de Gestió Empresarial per obtenir a través de mitjans electrònics les dades relatives a les obligacions amb la Seguretat Social, a les obligacions tributàries amb l'Estat i amb la Generalitat.
A més, també es consultaran les dades relatives a la constitució, estatuts i altres documents fundacionals, al Registre d'entitats i al Registre Mercantil, sempre que aquestes dades estiguin disponibles en els esmentats registres.
13.12 En cas que la documentació es presenti per mitjans telemàtics, les persones sol·licitants poden presentar còpies digitalitzades dels documents en substitució de les còpies compulsades, d'acord amb el que preveu l'article 35.2 de la Llei 11/2007, de 22 de juny, d'accés electrònic dels ciutadans als serveis públics.
13.13 En cas de documents que ja es trobin en poder de qualsevol dels departaments de la Generalitat de Catalunya, en aplicació del que preveu l'article 35.f) de la Llei 30/1992, de 26 de novembre, de règim jurídic de les administracions públiques i del procediment administratiu comú, la seva aportació es pot substituir per una declaració de la persona o entitat sol·licitant conforme no hi ha hagut modificacions en la data de presentació de la sol·licitud, fent constar el lloc, la data i l'òrgan davant el qual es va presentar la documentació.
13.14 Si la sol·licitud no reuneix els requisits establerts en aquesta base, es requerirà la persona sol·licitant per a què, en un termini de 10 dies hàbils, esmeni el defecte o adjunti els documents preceptius, amb indicació que, si no ho fa, es considerarà que desisteix de la seva petició, amb resolució prèvia, d'acord amb el que disposa l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú.
13.15 Les entitats i empreses que tinguin negociada amb l'Administració una pròrroga, ajornament, moratòria o qualsevol altra condició especial, cal que aportin documentació acreditativa d'aquesta prerrogativa especial.
14.1 L'incompliment dels requisits no esmenables o del termini de presentació de sol·licituds que estableix aquesta Ordre comporta la inadmissió de la sol·licitud.
14.2 La manca de presentació de qualsevol dels documents que preveu la base 13 de l'annex 1 d'aquesta Ordre o la manca d'esmena dels requisits esmenables en el termini de 10 dies hàbils i amb el requeriment previ comporta el desistiment de la sol·licitud.
El requeriment es notifica individualment a les persones sol·licitants.
14.3 Qualsevol entitat sol·licitant pot desistir expressament de la seva sol·licitud de subvenció presentant un escrit de desistiment i la Subdirecció General de Polítiques Actives d'Ocupació, mitjançant l'Àrea de Nous Jaciments d'Ocupació, ha d'acceptar el desistiment amb la resolució corresponent.
14.4 En els procediments amb tramitació electrònica, prèviament a la concessió de les subvencions, la Subdirecció General de Polítiques Actives d'Ocupació ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es puguin utilitzar addicionalment altres mitjans electrònics.
14.5 En els procediments amb tramitació presencial, prèviament a la concessió de les subvencions, la Subdirecció General de Polítiques Actives d'Ocupació ha de resoldre sobre la inadmissió o el desistiment de les sol·licituds.
Aquesta resolució es notificarà a la persona o entitat interessada individualment per qualsevol mitjà que permeti tenir constància de la recepció per la persona interessada o el seu representant, d'acord amb l'article 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener (BOE núm. 12, de 14.1.1999).
Així mateix, es podran utilitzar mitjans electrònics quan les persones interessades així ho hagin sol·licitat o consentin expressament, d'acord amb l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya (DOGC núm. 5686, de 5.8.2010).
14.6 Contra aquesta resolució, que no exhaureix la via administrativa, es pot interposar recurs d'alçada davant del superior jeràrquic competent en el termini d'un mes a comptar des de la seva publicació o notificació.
Sol·licitud de nombre de persones joves participants
15.1 El nombre màxim de persones joves participants que poden sol·licitar les entitats previstes a la base 3.1 de l'annex 1 d'aquesta Ordre estarà en funció del nombre d'habitants de l'àmbit territorial on s'implementa el projecte, i tenint en compte el tipus d'entitat promotora que el presenta.
15.1.1 Pels ajuntaments o els seus organismes autònoms o les entitats amb competència en matèria de polítiques actives d'ocupació, desenvolupament local i de promoció de l'ocupació, dependents o vinculades a aquells i per a les entitats jurídiques previstes a l'apartat 4 de la base 3.1 a) de l'annex 1 d'aquesta Ordre:
- Per a una població superior a 120.000 habitants l'entitat promotora podrà sol·licitar, com a màxim, 100 joves per projecte.
- Per a una població superior a 70.000 i inferior a 120.000 habitants l'entitat promotora podrà sol·licitar, com a màxim, 60 joves per projecte.
- Per a una població superior a 30.000 habitants i inferior a 70.000 habitants l'entitat promotora podrà sol·licitar, com a màxim, 40 joves per projecte.
- Per a una població superior a 20.000 en el cas de Barcelona, Tarragona i Girona i a 12.000 habitants en el cas de Lleida, i fins a 30.000 habitants en tots els casos, l'entitat promotora podrà sol·licitar com a màxim 25 joves per projecte.
- Per una població superior a 8.000 habitants en el cas d'entitats jurídiques de creació voluntària, previstes a l'apartat 4 de la base 3.1 de l'annex 1 d'aquesta Ordre, l'entitat promotora podrà sol·licitar un màxim de 15 joves per projecte.
- Per a una població superior a 300.000 habitants l'entitat promotora podrà sol·licitar com a màxim 40 joves per projecte.
- Per a una població entre 300.000 i 150.000 habitants l'entitat promotora podrà sol·licitar com a màxim 25 joves per projecte.
- Per a una població entre 150.000 i 70.000 habitants l'entitat promotora podrà sol·licitar com a màxim 20 joves per projecte.
- Per a una població entre 70.000 i 20.000 habitants l'entitat promotora podran sol·licitar com a màxim 15 joves per projecte.
15.1.3 Per calcular la població que correspon a l'àmbit territorial d'actuació dels projectes es tindran en compte les dades de població per municipi i comarca referents a data d'1 de gener de l'any que es publiqui la convocatòria.
15.1.4 Les organitzacions empresarials i sindicals que disposa la base 3.1.b) de l'annex 1 d'aquesta Ordre podran sol·licitar com a màxim 100 joves per projecte.
15.2 Les sol·licituds hauran de preveure un nombre mínim de 10 persones joves.
Procediment de concessió, resolució i notificació per a les entitats promotores.
El procediment per a la concessió de les subvencions que preveu aquesta Ordre per a les entitats previstes a la base 3.1 de l'annex 1 d'aquesta Ordre es regeix pel procediment reglat.
16.2 El procediment s'inicia mitjançant la sol·licitud de l'entitat promotora adreçada a la persona titular de la Direcció del Servei Públic d'Ocupació de Catalunya.
16.3 La instrucció del procediment de concessió de les subvencions correspon a la persona titular de la Subdirecció General de Polítiques Actives d'Ocupació.
16.4 Una vegada s'hagi tancat el període de presentació de les sol·licituds, es verificarà que les entitats sol·licitants compleixin els requisits per ser beneficiàries de les subvencions i que les sol·licituds s'han presentat dins del termini establert a la corresponent convocatòria.
16.5 En el supòsit que el pressupost total sol·licitat per les entitats promotores que compleixen els requisits previstos en aquesta Ordre sigui superior al pressupost disponible a la corresponent convocatòria, s'aplicarà una reducció del 25 % respecte del total de persones sol·licitades als projectes on el quocient entre l'atur registrat de la població de 18 a 29 anys (mitjana anual) i la població total jove destinatària del programa en l'àmbit territorial d'actuació sigui inferior en més de 3 punts percentuals al resultat global de Catalunya.
16.6 Si tot i aplicada aquesta reducció el pressupost total sol·licitat per les entitats promotores continua essent superior al pressupost disponible a la corresponent convocatòria, es realitzarà una minoració aplicant la mateixa proporció a totes les sol·licituds per tal d'ajustar el total atorgat al pressupost disponible.
En aquest supòsit també estan incloses les organitzacions empresarials i sindicals com a entitats beneficiàries, d'acord amb la base 3.1.b) de l'annex 1 d'aquesta Ordre.
16.7 Només es podrà presentar un projecte per una mateixa entitat promotora.
16.8 A la vista de l'expedient i, si escau, de l'aplicació del que preveuen els apartats 5 i 6 d'aquesta base, l'òrgan instructor elevarà una proposta d'atorgament provisional a l'òrgan competent, degudament motivada, amb el tràmit d'audiència previ.
Es podrà prescindir d'aquest tràmit quan no figurin en el procediment ni es tinguin en consideració altres fets o al·legacions o proves que les presentades pels interessats.
16.9 D'acord amb el que disposa la Llei 2/2014, de 27 de gener, de mesures fiscals administratives, financeres i del sector públic que incorpora un nou apartat 92.2 g) bis al Decret Legislatiu 3/2002, de 24 de setembre, el Servei Públic d'Ocupació de Catalunya podrà reduir parcial o totalment la subvenció abans de dictar la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
16.10 La persona titular de la Direcció del Servei Públic d'Ocupació de Catalunya, a proposta la persona titular de la Subdirecció General de Polítiques Actives d'Ocupació, dictarà la corresponent resolució d'atorgament o denegació del projecte.
16.11 El termini màxim per resoldre i notificar les resolucions és de tres mesos, a comptar des de l'endemà de la data de finalització del termini de presentació de les sol·licituds.
Transcorregut aquest termini, si no s'ha dictat i notificat resolució expressa, la sol·licitud s'entendrà desestimada, d'acord amb el que estableix l'article 54.2.e) de la Llei 26/2010, del 3 d'agost.
16.12 La resolució d'atorgament ha d'estar degudament motivada i ha de contenir la identificació de les entitats sol·licitants a les quals es concedeix la subvenció, les entitats associades o vinculades (si escau), el nombre de joves atorgats, l'àmbit territorial d'actuació, la quantia total de la subvenció atorgada amb la distribució d'aquesta en les diferents actuacions del programa i el percentatge mínim de contractació que cal realitzar per justificar l'actuació de prospecció.
16.13 En els procediments amb tramitació electrònica, la resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es pugui utilitzar addicionalment altres mitjans electrònics.
16.14 La resolució d'atorgament o de denegació de les subvencions, que no exhaureix la via administrativa, pot ser objecte de recurs d'alçada davant el/la secretari/ària d'Ocupació i Relacions Laborals en el termini d'un mes, a comptar des de l'endemà de la seva notificació, segons el que estableixen els articles 114 i 115 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
Procediment de concessió, resolució i notificació per a les entitats contractants
17.1 El procediment per a la concessió de les subvencions que preveu aquesta Ordre per a les entitats previstes a la base 3.2 de l'annex 1 d'aquesta Ordre es regeix pel procediment reglat.
17.2 L'entitat contractant, en el termini dos mesos a comptar des de la data d'inici del contracte, ha de presentar la sol·licitud de subvenció al Servei Públic d'Ocupació de Catalunya, d'acord amb el que disposa la base 13 de l'annex 1 d'aquesta Ordre.
Si una mateixa sol·licitud inclou diversos contractes, l'entitat contractant disposa del termini de dos mesos comptadors des de la data d'inici del darrer contracte per presentar la sol·licitud de subvenció al Servei Públic d'Ocupació de Catalunya.
17.3 Una vegada verificat que l'entitat contractant ha presentat tota la documentació prevista a la normativa i que compleix els requisits per a ser beneficiària de la subvenció, la persona titular de la Direcció del Servei Públic d'Ocupació de Catalunya, a proposta de la persona titular de la Subdirecció General de Polítiques Actives d'Ocupació, dictarà la corresponent resolució d'atorgament de la subvenció, per ordre d'entrada i fins a l'exhauriment de la partida pressupostària, i proposarà el pagament de la bestreta per a cadascuna de les sol·licituds presentades.
Es podrà prescindir del tràmit d'audiència quan no figurin en el procediment ni es tinguin en consideració altres fets o al·legacions o proves que les presentades pels interessats.
17.4 D'acord amb el que disposa la Llei 2/2014, de 27 de gener, de mesures fiscals administratives, financeres i del sector públic que incorpora un nou apartat 92.2 g) bis al Decret Legislatiu 3/2002, de 24 de setembre, el Servei Públic d'Ocupació de Catalunya podrà reduir parcial o totalment la subvenció abans de dictar la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
17.5 La resolució d'atorgament ha d'estar degudament motivada, ha de contenir la identificació de l'empresa o entitat a la qual es concedeix la subvenció, l'import total atorgat per als contractes de treball subscrits amb la distribució corresponent per a cadascun dels contractes i la identificació de les persones joves contractades.
17.6 En el cas que l'òrgan competent no dicti i notifiqui la resolució en el termini de 6 mesos, s'entendrà que la sol·licitud ha estat desestimada, d'acord amb l'article 54.2 e) de la Llei 26/2010, del 3 d'agost, de règim jurídic i de procediment de les administracions públiques de Catalunya.
17.7 En els procediments amb tramitació electrònica, la resolució es notificarà a la persona o entitat interessada mitjançant la seva publicació al Tauler electrònic de l'Administració de la Generalitat de Catalunya ( https://seu.gencat.cat/ca/informacio-publica.html ), sens perjudici que es pugui utilitzar addicionalment altres mitjans electrònics.
17.8 En els procediments amb tramitació presencial, la resolució es notificarà a la persona o entitat interessada individualment per qualsevol mitjà que permeti tenir constància de la recepció per l'interessat o el seu representant, d'acord amb els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.
Així mateix, es podran utilitzar mitjans electrònics quan les persones interessades així ho hagin sol·licitat o consentin expressament, d'acord amb l'article 43 de la Llei 26/2010, del 3 d'agost, de règim jurídic i de procediment de les administracions públiques de Catalunya.
17.9 La resolució d'atorgament o de denegació de las subvencions, que no exhaureix la via administrativa, pot ser objecte de recurs d'alçada davant el/la secretari/ària d'Ocupació i Relacions Laborals en el termini d'un mes, a comptar des de l'endemà de la seva notificació, segons el que estableix l'article 114 i 115 de la Llei 30/1992, de 26 de novembre, de règim jurídic de les administracions públiques i el procediment administratiu comú, i l'article 76 de la Llei 26/2010, del 3 d'agost, de règim jurídic i de procediment de les administracions públiques de Catalunya.
18.1 Es farà publicitat de les subvencions concedides mitjançant l'exposició de la seva relació al Tauler electrònic de l'Administració de la Generalitat ( https://seu.gencat.cat/ca/informacio-publica.html ), i a la pàgina web del Departament d'Empresa i Ocupació ( http://www.gencat.cat/empresaiocupacio ) i del Servei Públic d'Ocupació de Catalunya (http:// www.oficinadetreball.gencat.cat ).
En cas que l'import de les subvencions atorgades, individualment considerades, sigui igual o superior a 3.000,00 euros, es donarà publicitat a través de la publicació al Diari Oficial de la Generalitat de Catalunya, indicant-hi la convocatòria, el programa i el crèdit pressupostari al qual s'ha imputat, les entitats beneficiàries, la quantitat concedida i la/les finalitat/s de la subvenció.
En el supòsit d'actuacions cofinançades pel Fons Social Europeu i pel Fons Social Europeu-Iniciativa d'Ocupació Juvenil, i d'acord amb l'article 115 apartat 2 del Reglament (UE) 1303/2013 del Parlament Europeu i del Consell, de 17 de desembre de 2013, la llista de les entitats beneficiàries es publicarà en un portal d'Internet únic, amb les dades de les operacions cofinançades.
19.1 Pagament de les subvencions per a les entitats promotores
a) D'acord amb la base 16 de l'annex 1 d'aquesta Ordre, la persona titular de la Subdirecció de Polítiques Actives d'Ocupació proposarà el pagament d'una bestreta del 80% del total de la subvenció atorgada quan l'entitat hagi presentat el certificat d'inici on es faci constar el següent:
- Que ha acceptat la subvenció atorgada.
- Que es compromet a executar el projecte que ha estat aprovat i d'acord amb els termes previstos a la resolució d'atorgament de la subvenció.
- Que el projecte ha estat iniciat.
Aquesta bestreta es tramitarà de manera fraccionada en dues fraccions del 40%, les quals seran pagades de forma successiva d'acord amb el Pla de Tresoreria del Servei Públic d'Ocupació de Catalunya.
b) En el moment en que les entitats hagin executat correctament les actuacions i justificat la totalitat de les despeses subvencionades, el Servei Públic d'Ocupació de Catalunya ordenarà el pagament de l' import restant, d'acord amb el Pla de Tresoreria del Servei Públic d'Ocupació de Catalunya i les seves disponibilitats.
19.2 Pagament de la subvenció a les entitats contractants que contracten les persones joves.
a) D'acord amb la base 17 de l'annex 1 d'aquesta Ordre, la persona titular de la Subdirecció General de Polítiques Actives d'Ocupació proposarà el pagament d'una bestreta del 80% de l'import de la subvenció atorgada.
Aquesta bestreta serà pagada d'acord amb el Pla de Tresoreria del Servei Públic d'Ocupació de Catalunya.
b) En el moment en que les entitats contractants hagin justificat correctament la totalitat de les despeses de contractació, el Servei Públic d'Ocupació de Catalunya ordenarà la resta del pagament.
Aquest pagament s'efectuarà d'acord amb el Pla de Tresoreria del Servei Públic d'Ocupació de Catalunya i les seves disponibilitats.
20.1 D'acord amb l'article 19.4 de la Llei 38/2003, de 17 de novembre, general de subvencions, l'alteració de les condicions tingudes en compte per a la concessió de la subvenció i, en tot cas, l'obtenció concurrent d'altres subvencions fora dels casos permesos en aquestes bases, podrà donar lloc a la modificació de la resolució de concessió.
20.2 L'entitat beneficiària té l'obligació de proposar a l'òrgan concedent qualsevol canvi que, dins de la mateixa finalitat, es pugui produir en la destinació de la subvenció que, si s'escau, ha d'ésser expressament autoritzat per l'òrgan concedent, en els termes de l'article 95 e) del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
21.1 El Servei Públic d'Ocupació de Catalunya establirà els mitjans de recollida d'informació de les dades de manera estandarditzada i sistematitzada amb l'objectiu de complir amb els requisits de certificació i/o justificació de la Iniciativa d'Ocupació Juvenil i el Fons Social Europeu per al període 2014-2020, a la Conferència sectorial d'Ocupació i Afers Laborals – Plan Anual de Políticas de Empleo, PAPE- i al mateix Servei Públic d'Ocupació de Catalunya -Pla de Desenvolupament de Polítiques Actives d'Ocupació, PDPA- i els pressupostos de la Generalitat de Catalunya.
21.2 Les entitats beneficiàries han de facilitar els indicadors en els terminis que s'estableixen a continuació:
- Indicadors comuns i específics d'execució: s'ha de recollir la situació d'inici de totes les persones participants quan comencen l'acció, independentment que la finalitzin o no.
S'han d'actualitzar aquestes dades com a mínim trimestralment fins que finalitza l'acció.
- Indicadors comuns de resultat immediats, que no siguin d'inserció: s'han de registrar a les quatre setmanes següents a comptar des de la data en què el participant ha finalitzat o ha abandonat l'acció.
- Indicadors comuns de resultat a llarg termini, que no siguin d'inserció: s'han de registrar als sis mesos següents a comptar des de la data en què el participant ha finalitzat l'acció.
No serà necessari facilitar aquestes dades en el cas que estiguin recollides al fitxer de la Garantia Juvenil; sí caldrà, igualment, informar les altes i les baixes, trimestralment, i informar de la data de finalització dels participants que abandonin l'acció.
22.1 La justificació del compliment de les condicions imposades i de la consecució de l'objecte de la subvenció es farà d'acord amb el preveuen els articles 30 i 31 de la Llei 38/2003, de 17 de novembre, general de subvencions, l'article 98.1 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya i l'Ordre ECO/172/2015, de 3 de juny, sobre les formes de justificació de subvencions (DOGC núm. 6890, de 11.06.2015).
En els supòsits de cofinançament pel Fons Social Europeu, la documentació justificativa haurà de complir els requisits que determinin les normes reguladores de les despeses subvencionables pel Fons Social Europeu durant el període de programació 2014-2020.
La modalitat de justificació econòmica és:
- Per a les actuacions previstes a l'apartat a), b) i c) de la base 9 de l'annex 1 d'aquesta Ordre, la presentació de compte justificatiu amb l'aportació de justificants de despesa.
- Per a les actuacions previstes a l'apartat d) de la base 9 de l'annex 1 d'aquesta Ordre, justificació mitjançant mòduls.
La justificació de les actuacions ha d'incloure una memòria d'actuació justificativa (o memòria tècnica) i una memòria econòmica sobre el cost de les actuacions realitzades.
A l'annex 3 d'aquesta Ordre es detalla el que ha de contenir la memòria econòmica.
Per a la justificació de l'actuació prevista en l'apartat a) de la base 9 de l'annex 1 d'aquesta Ordre, per la imputació de despeses indirectes s'aplicarà un tant fix calculat sobre les despeses directes de personal, previst a l'article 68.1.b) del Reglament (UE) 1303/2013.
Per a la justificació de l'actuació prevista en l'apartat b) de la base 9 de l'annex 1 d'aquesta Ordre, en la imputació d'altres despeses directes i les despeses indirectes s'aplicarà com a sistema de justificació un tant fix calculat sobre les despeses directes de personal, previst a l'article 14.2 del Reglament (UE) 1304/2013.
L'annex 4 d'aquesta Ordre detalla les despeses subvencionables vinculades a cadascuna de les actuacions, així com l'import del tant fix.
Qualsevol correcció financera que s'apliqui sobre les despeses que serveixen de base de càlcul del tant fix, en virtut de les verificacions i controls que puguin efectuar-se, donarà lloc a una minoració de l'import imputat.
L'opció del tant fix per a la imputació de les despeses és obligatòria per a tots els/les beneficiaris/àries de les accions concedides, durant tot el procés d'execució i liquidació, i no es pot canviar aquest sistema de justificació.
22.2 La justificació tècnica a la finalització dels projectes consistirà en una memòria que inclourà una descripció acurada de l'execució de les accions subvencionades, així com el detall dels resultats assolits.
El Servei Públic d'Ocupació de Catalunya posarà a disposició de les entitats promotores la guia i els models necessaris per a l'elaboració d'aquesta memòria.
L'entitat beneficiària haurà de conservar les proves documentals que acreditin la correcta execució de les accions subvencionades.
22.3 Les entitats promotores resten obligades a presentar el compte justificatiu en el termini de dos mesos a partir de la data de la finalització del termini d'execució que s'estableixi a la convocatòria.
22.4 Les entitats contractants disposaran del termini de dos mesos, a partir de la data de finalització de cadascun dels contractes, per presentar el compte justificatiu.
En cas que una mateixa entitat contracti diverses persones i aquests contractes formin part d'una mateixa sol·licitud de subvenció, els dos mesos seran comptadors des de la finalització del darrer contracte de treball.
En cas que l'entitat subscrigui amb la persona jove un contracte de treball de durada superior a sis mesos, el termini de presentació de la justificació econòmica serà de dos mesos a partir del compliment del període subvencionable de sis mesos.
22.5 La documentació de la justificació tècnica i econòmica dels projectes s'haurà de lliurar al Registre del Servei Públic d'Ocupació de Catalunya, adreçada al Servei de Verificació de Programes d'Ocupació i el Servei de Control i Justificació Econòmica respectivament, c.
Llull, 297, 08019 Barcelona, sens perjudici de les formes que preveu la Llei 30/1992, de 26 de novembre, de règim jurídic de les administracions públiques i del procediment administratiu comú.
El Servei de Control i Justificació Econòmica del Servei Públic d'Ocupació de Catalunya comprovarà el compte justificatiu i podrà requerir a l'entitat beneficiària per a la remissió dels justificants addicionals que consideri oportuns i que permetin obtenir una evidència raonable sobre l'adequada aplicació de la subvenció.
22.6 L'òrgan concedent de la subvenció podrà atorgar una ampliació del termini establert per presentar la justificació, que no excedeixi de la meitat del termini prèviament atorgat i sempre que no es perjudiquin els drets de tercers, d'acord amb el que preveu l'article 49 de la Llei 30/1992, de 26 de novembre, de règim jurídic de les administracions públiques i del procediment administratiu comú.
23.1 Les actuacions de verificació per part del Servei Públic d'Ocupació de Catalunya de les accions subvencionables seran de dos tipus:
Tenen per objecte garantir que les declaracions justificatives de despeses presentades per les entitats i empreses beneficiàries estiguin suportades per documentació justificativa (factures, nòmines, extractes bancaris, etc).
23.2 Les entitats promotores i les empreses contractants de les subvencions s'han de sotmetre a les actuacions de verificació administrativa i sobre el terreny que realitzi el Servei Públic d'Ocupació de Catalunya.
Les entitats i empreses beneficiàries de les subvencions s'han de sotmetre a les actuacions de control que el Servei Públic d'Ocupació de Catalunya consideri necessàries i a les de control efectuades pels organismes competents de l'administració autonòmica, estatal i comunitària.
També serà causa de revocació l' incompliment dels requisits previstos a la base 5 de l'annex 1 d'aquesta Ordre.
25.2 Atès que les subvencions a entitats contractants objecte d'aquesta disposició estan sotmesos al règim de minimis, serà causa de revocació:
a) Quan la concurrència de subvencions, ajuts, ingressos o recursos per a la mateixa finalitat i/o despeses subvencionables, procedents de qualsevol administració o ens públic nacional, autonòmic o local, doni lloc a un excés de finançament públic del projecte, sobrepassant els percentatges o llindars establerts als reglaments o decisions de la Comissió Europea que li són aplicables.
b) Quan d'acord amb el Reglament (UE) núm. 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis, el beneficiari superi l'acumulació d'ajuts de minimis, establerta en 200.000 euros per empresa durant el període de 3 exercicis fiscals.
En aquest còmput es considerarà qualsevol ajut de minimis atorgat per qualsevol administració o ens nacional, autonòmic o local.
c) L'adopció, en virtut del que estableixen els article 107 a 109 del Tractat de Funcionament de la Unió Europea, d'una decisió de la qual se'n derivi una necessitat de reintegrament.
25.3 Si l'òrgan concedent, com a conseqüència de la seva actuació de comprovació o la Intervenció General, en el marc del procediment de control, aprecia la concurrència d'alguna causa de revocació de la subvenció concedida hauran d'instar l'inici del corresponent procediment, d'acord amb el que preveu la secció quarta del capítol IX de la Llei de finances públiques de Catalunya; o si aprecia algun motiu d'infracció hauran d'instar l'inici del procediment sancionador, d'acord amb el que preveu la secció cinquena de l' esmentat capítol IX de la Llei de finances públiques de Catalunya i el que preveu la Llei 38/2003, de 17 de novembre, general de subvencions.
25.4 Els incompliments parcials dels requisits o les obligacions de les entitats beneficiàries, l'execució incorrecta de les accions que es posin de manifest en la verificació administrativa o in situ de les accions subvencionades, així com també la justificació d'una quantia inferior a l'atorgada inicialment, implicaran l'inici d'un procediment de revocació parcial de les subvencions concedides, que pot comportar la minoració de l'import pendent de pagament i/o el reintegrament parcial, per part de l'entitat beneficiària, de les quantitats pagades (bestretes) amb els interessos de demora corresponents.
25.5 Són causes de revocació parcial:
a) Per a l'entitat promotora del projecte, d'acord amb la resolució definitiva:
1) En el cas que el nombre de contractes subscrits i acreditats documentalment no compleixi amb l'objectiu d'inserció, es reduirà proporcionalment la quantia de la subvenció atorgada per a l'actuació de prospecció i assessorament d'empreses per la diferència entre el nombre de contractes corresponents al 35% i el nombre de contractes subscrits.
2) Es reduirà proporcionalment la quantia de subvenció atorgada per l'actuació de formació i orientació i acompanyament a la inserció, quan el nombre de contractes subscrits i acreditats documentalment sigui inferior al nombre de joves atorgats.
No s'aplicarà aquesta revocació en l'actuació de formació quan aquesta formació s'hagi realitzat total o parcialment, amb anterioritat al contracte, existeixi el compromís formal i l'empresa finalment no contracti per causes acreditables i suficientment justificades per l'entitat promotora.
3) El nombre d'hores de formació no executades vinculades al pla formatiu de cada contracte de treball subscrit, sempre i quan l'assistència de la persona jove participant sigui inferior al 75% de les hores de formació previstes.
b) Per a les entitats contractants de la persona jove:
En el supòsit que la durada dels contractes laborals subscrits per entitats contractants sigui inferior a la prevista en la base 9 apartat d) de l'annex 1 d'aquesta Ordre, per causa d'acomiadament, cessament voluntari de la persona treballadora o altres causes d'acord amb l'article 49 de l'Estatut dels treballadors, la quantia atorgada es reduirà proporcionalment.
26.1 Les entitats i empreses beneficiàries poden renunciar per causes justificades i de forma expressa, totalment o parcialment, a les subvencions atorgades mitjançant un escrit motivat dirigit a l'òrgan competent per resoldre i, a aquest efecte, l'òrgan que va concedir-la dictarà la resolució corresponent, i hauran de reingressar la quantitat indegudament percebuda més els interessos de demora corresponents.
27.1 Els ajuts regulats en aquestes bases són compatibles amb altres ajuts, subvencions i ingressos per a la mateixa finalitat, procedents d'altres administracions o ens públics o privats, ja siguin d'àmbit local, nacional, estatal, de la Unió Europea o d'organismes internacionals, sempre que amb el conjunt d'aportacions no se superi la totalitat del cost de les actuacions subvencionables.
27.2 Tanmateix, les subvencions a les entitats per a la contractació laboral de les persones joves previstes en aquesta Ordre seran compatibles amb els incentius fiscals i les bonificacions en les quotes de la Seguretat Social previstos per a cadascuna de les modalitats contractuals, amb les limitacions que estableixi la seva normativa reguladora.
En cas d'incompliment de les obligacions que preveuen aquestes bases els serà aplicable el règim d'infraccions i sancions que estableixen els capítols I i II del títol IV de la Llei 38/2003, de 17 de novembre, general de subvencions, així com el que estableixen els articles 101 i següents del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en tot el que no s'hi oposi, amb independència del reintegrament total o parcial de la subvenció.
29.1 L'entitat beneficiària de la subvenció ha de donar l'adequada publicitat al caràcter públic del finançament del programa i de les actuacions objecte de subvenció segons el que s'estableix en l'apartat j) de la base 6 de l'annex 1 d'aquesta Ordre, sobre les obligacions de les entitats beneficiàries i d'acord amb el que preveu l'article 31 del Reglament de la Llei general de subvencions aprovat pel Reial decret 887/2006, de 21 de juliol.
29.2 En totes les actuacions directament relacionades amb el Programa "Fem Ocupació per a Joves" que tinguin un suport documental i/o audiovisual, així com els contractes laborals subscrits tant amb el personal tècnic de les entitats beneficiàries com amb les persones joves participants, haurà de constar que és un projecte subvencionat pel Servei Públic d'Ocupació de Catalunya.
29.3 L'entitat beneficiària haurà d'adoptar les següents mesures de publicitat i informació relatives al cofinançament de l'FSE:
- En totes les mesures d'informació i comunicació que realitzi, haurà d'incloure l'emblema de la Unió, una referència a la Unió Europea, una referència al Fons Social Europeu i a la Iniciativa d'Ocupació Juvenil i el lema "El Fons Social Europeu inverteix en el teu futur".
- Durant la realització de l'operació, haurà d'informar al públic del cofinançament de l'actuació en el seu espai web, si en disposa,i mitjançant un cartell visible pel públic, de mida A3 mínim.
- Les característiques tècniques de les mesures d'informació i dels cartells s'han d'adequar al que determinen els articles 4 i 5 del Reglament (UE) núm 821/2014 de 28 de juliol, de la Comissió.
Concretament, farà constar el cofinançament del Fons Social Europeu Europeu i a la Iniciativa d'Ocupació Juvenil en qualsevol document que es lliuri als participants o que formi part de l'expedient de l'actuació cofinançada, per exemple: els certificats d'assistència, els diplomes, els contractes, l'anunci de l'aula, etc. Concretament, pel que fa als contractes i als certificats d'assistència s'especificarà el cofinançament de manera personalitzada i es distingirà si hi ha o no finançament de la Iniciativa d'Ocupació Juvenil.
En tot el que no preveuen expressament aquestes bases, són d'aplicació els preceptes continguts al capítol IX de la Llei de finances públiques de Catalunya en tot allò que no s'oposi a la normativa bàsica estatal; la Llei 38/2003, de 17 de novembre, general de subvencions, i el Reglament de la Llei general de subvencions aprovat per Reial decret 887/2006, de 21 de juliol, en els seus preceptes bàsics; la Llei 26/2010, de 3 d'agost, de règim jurídic i de procediment de les administracions públiques catalanes; la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya (DOGC núm. 1234, de 22.12.1989), i la Llei 30/1992, de 26 de novembre, de règim jurídic de les administracions públiques i del procediment administratiu comú, així com el que disposa la Llei de pressupostos de la Generalitat de Catalunya del present exercici i la resta de la normativa aplicable.
Guia de prescripcions tècniques del Programa.
Les actuacions previstes en aquest Programa s'hauran de desenvolupar d'acord amb el que preveuen les guies de prescripcions tècniques del Programa "Fem Ocupació per a Joves" de la convocatòria corresponent, disponibles a la pàgina web del Servei Públic d'Ocupació de Catalunya, www.oficinadetreball.gencat.cat.
Aquestes guies, que seran d'obligat compliment, contindran les especificacions per a la correcta presentació dels projectes, sol·licituds de possibles modificacions i autoritzacions, la seva execució i justificació tècnica i econòmica.
Les dades de caràcter personal que les persones interessades han de facilitar per tal d'obtenir la subvenció s'inclouen en el fitxer "Base de dades de subvencions i ajuts", d'acord amb l'article 5 de la Llei orgànica 15/1999, de 13 de desembre, de protecció de dades de caràcter personal (BOE núm. 298, de 14.12.1999), amb la finalitat de gestionar els expedients de subvencions i ajuts del Servei Públic d'Ocupació de Catalunya.
L'òrgan administratiu responsable d'aquest fitxer és la Subdirecció general de Polítiques Actives d'Ocupació del Servei Públic d'Ocupació de Catalunya.
Les entitats i empreses beneficiàries han de complir amb la normativa de protecció de dades de caràcter personal, adoptant i implementant les mesures de seguretat previstes per la Llei orgànica 15/1999, de 13 de desembre, desplegada pel Reial decret 1720/2007, de 21 de desembre (BOE núm. 17, de 19.1.2008).
En especial, adoptaran les mesures adients per evitar l'alteració, pèrdua, tractament o accés no autoritzat a les dades esmentades.
Condicions a complir en cas de subcontractació d'actuacions
Les accions de formació podran ser subcontractades mitjançant un servei extern.
Es podrà contractar fins el 100% de l'actuació de formació.
Per a la subcontractació de les actuacions de formació s'haurà de tenir en compte el que disposen l'article 29 i l'article 46 de la Llei 38/2003, de 17 de novembre, general de subvencions, l'article 68 del Reial decret 887/2006, de 21 de juliol, que en desenvolupa el reglament i els criteris següents:
- La subcontractació de l'actuació o part de l'actuació subvencionada en cap cas suposarà un cost addicional en l'import de la subvenció màxima.
- L'entitat beneficiària assumirà la total responsabilitat de l'execució de l'activitat subvencionada davant l'Administració, i serà responsable de que en aquesta activitat es respectin els límits que s'estableixen a la normativa reguladora de la subvenció.
- Així mateix, segons l'article 46 de la Llei 38/2003, de 17 de novembre, general de subvencions els contractistes estan subjectes al deure de col·laboració per permetre l'adequada verificació del compliment de les condicions del desenvolupament de les actuacions.
A aquests efectes, el contracte o conveni haurà de recollir l'obligació per part de l'entitat subcontractada de facilitar a l'entitat beneficiària la informació requerida pel Servei Públic d'Ocupació de Catalunya.
La negativa al compliment d'aquesta obligació donarà lloc als efectes previstos a l'article 37 de la Llei de subvencions, és a dir, pot constituir causa de reintegrament de la subvenció, sense perjudici de les sancions que en el seu cas poguessin correspondre.
En cap cas es podrà concertar per part de l'entitat beneficiària l'execució total o parcial de les activitats subvencionades amb:
- Persones o entitats que hagin percebut altres subvencions per a la realització de l'activitat objecte de contractació.
- Persones o entitats incurses en algunes de les prohibicions per obtenir subvencions detallades a l'article 13 de la Llei general de subvencions esmentada.
- Persones intermediàries o assessores en els quals els pagaments es defineixin com un percentatge de cost total de l'operació, llevat que aquest pagament estigui justificat amb referència al valor de mercat del treball realitzat o els serveis prestats.
- Entitats sol·licitants de la subvenció a la mateixa convocatòria i programa que no hagin obtingut subvenció per no reunir els requisits.
- Persones o entitats vinculades amb el/la beneficiari/ària, excepte quan la contractació es realitzi d'acord amb les condicions normals de mercat i es reuneixin per l'entitat subcontractada la resta de requisits establerts en aquestes bases, en que l'òrgan competent atorgarà l'autorització.
En referència a aquest apartat es consideren persones o entitats vinculades als/a les beneficiaris/àries, d'acord amb l'article 68 del Reial decret 887/2006, de 21 de juliol, les següents:
Persones físiques unides per relació conjugal, o amb relació anàloga d'afectivitat, parentiu de consanguinitat fins al quart grau, o d'afinitat fins al segon grau.
Persones físiques i jurídiques que tinguin una relació laboral retribuïda mitjançant pagaments periòdics.
Ser membres associats del/de la beneficiari/ària, i ser membres o partícips de les entitats sense personalitat jurídica.
Una societat i els/les seus/seves socis/ies majoritaris o els/les seus/ves consellers/eres o administradors/ores així com els cònjuges o persones lligades amb relació anàloga d'afectivitat i familiars fins al quart grau de consanguinitat, o d'afinitat fins al segon grau.
Les societats que, d'acord amb l'article 4 de la Llei 24/1988, de 28 de juliol, reguladora del Mercat de Valors, reuneixin les circumstancies requerides per a formar part del mateix grup.
Les persones jurídiques, agrupacions sense personalitat i seus representants legals, patrons o els que exerceixin la seva administració, així com els cònjuges o persones lligades amb anàloga relació d'afectivitat i familiars fins el quart grau de consanguinitat, o d'afinitat fins al segon grau.
Les persones jurídiques o agrupacions sense personalitat i les persones físiques, jurídiques o agrupacions sense personalitat que d'acord a les normes legals, estatutàries o acords contractuals tinguin dret a participar en més d'un 50% en el benefici de les primeres.
En el cas que la subcontractació superi el 20% de l'import atorgat i que aquest import superi els 60.000 euros, l'entitat beneficiària haurà de presentar una sol·licitud d'autorització de la subcontractació acompanyada del document del contracte o conveni al Servei Públic d'Ocupació de Catalunya prèviament a l'inici de l'actuació subcontractada i abans de la subscripció de la mateixa.
L'entitat haurà de complir amb el principi de publicitat, mitjançant la publicació d'un anunci en qualsevol mitjà de difusió que permeti el coneixement més ampli possible d'empreses interessades en la licitació.
D'acord amb l'article 138 del Reial decret legislatiu 3/2011, de 14 de novembre, pel qual s'aprova el Text refós de la Llei de contractes del sector públic que considera contracte menor aquell contracte amb un import inferior a 18.000 euros i tal com estableix l'apartat o) de la base 6 de l'annex 1 d'aquesta Ordre, en el supòsit que l'import de la contractació d'una activitat subvencionada superi aquesta llindar, l'entitat haurà de disposar, com a mínim, de 3 ofertes de diferents proveïdors.
L'entitat promotora elaborarà un escrit explicatiu justificant l'elecció, en cas que no hagi estat l'oferta més econòmica.
El contingut mínim que s'ha d'incloure al contracte o acte de validesa jurídica similar és el següent:
- Identificació de les parts (càrrec, nom, NIF, domicili social, tipus de empresa).
- Activitat concreta que es subcontracta: partides contractades, cost o pressupost previst, percentatge sobre el total de la subvenció.
- Contraprestació (quantia, forma de realitzar el pagament i justificació del servei prestat).
L'entitat o centre subcontractat es compromet a facilitar a l'entitat beneficiària les dades (indicadors) a efectes de la justificació que s'indiquen.
L'entitat beneficiària declara si té o no té parentiu per vincle de matrimoni o una altra relació estable anàloga, per consanguinitat, adopció o afinitat fins al segon grau, amb la contractista o amb qualsevol altre membre dels seus/seves socis/sòcies o partícips.
L'entitat beneficiària declara que no concerta l'execució total o parcial de les activitats subvencionades amb cap dels supòsits establerts a l'article 29.7 de la Llei 38/2003, de 17 de novembre, general de subvencions.
- Vigència de la relació contractual.
- Condicionament de l'efectivitat del contracte a l'atorgament de la subvenció.
- Causes d'extinció de la relació contractual.
- Òrgans i procediments a què es sotmetran les qüestions litigioses que es puguin derivar del conveni.
Documentació que ha de contenir la justificació econòmica
1) Justificació econòmica mitjançant el compte justificatiu amb aportació de justificants de despesa per a les entitats promotores, associades i vinculades previstes a la base 3.1 de l'annex 1 d'aquesta Ordre:
El compte justificatiu amb aportació de justificants de despesa, inclourà una memòria econòmica sobre el cost de les activitats realitzades, on hi hauria de constar:
a) Una relació classificada de totes les despeses imputables al desenvolupament de l'acció, amb identificació del creditor i del document, l'import, la data d'emissió, la data de pagament i la forma de pagament.
Aquesta relació haurà d'incloure tant les despeses de l'entitat promotora com les de les entitats associades o vinculades.
b) Indicació del percentatge de repartiment de les despeses generals i/o indirectes de l'actuació de formació vinculada al contracte de treball incorporades a la relació de despeses.
c) Una relació detallada d'altres ingressos o subvencions que hagin finançat l'activitat subvencionada amb indicació de l'import i de la procedència.
d) Una declaració de l'entitat beneficiària conforme no té cap vinculació amb aquelles empreses que han subcontractat, entenent vinculació en els termes establerts al reglament de la Llei 38/2003, de 17 de novembre, general de subvencions llevat de disposar d'autorització expressa del Servei Públic d'Ocupació de Catalunya.
e) En el cas de despeses de personal imputades al projecte, amb hores de dedicació i cost/hora, s'inclourà la relació les persones imputades, el detall de les hores de dedicació, el cost/hora de cada persona, i l'import total imputat.
f) S'adjuntarà una temporalització mensual de les hores invertides en cada tasca del personal propi, segons model normalitzat.
Aquesta temporalització mensual ha de ser el resum de la temporalització setmanal; la qual estarà a disposició dels òrgans de control corresponent.
g) En el supòsit que les entitats promotores hagin de justificar despeses de personal propi: Document de designació formal del personal imputat al projecte.
h) Declaració responsable dels imports liquidats amb Hisenda pel que fa a la retenció de l'IRPF de les persones treballadores pròpies imputades com a despesa, amb indicació del perceptor, els imports liquidats, les dates i la forma de pagament, amb l'objectiu de facilitar el seguiment de la pista d'auditoria.
i) Quan l' import de la contractació d'una despesa subvencionada superi la quantitat de 18.000,00 euros en el supòsit de prestació del servei o lliurament del bé, s'haurà de lliurar la documentació suport de, com a mínim, 3 ofertes de diferents proveïdors.
j) Detall dels càlculs efectuats per a la determinació de la despesa imputable en concepte de lloguer.
k) Declaració sobre l' import de l'IVA efectivament suportat, en cas que l'entitat beneficiària estigui subjecta a règim de prorrata general o especial.
l) Un certificat signat pel representant legal de l'entitat promotora on constarà que les despeses subvencionables han estat efectivament pagades abans de la finalització del període de presentació de la justificació.
En el supòsit que la entitat promotora sigui entitats públiques, un certificat del/de la secretari/ària o interventor/a on s'acrediti que els pagaments corresponen a actuacions correctament realitzades i justificades mitjançant factures pagades o d'altres documents de valor probatori equivalent.
m) Originals, degudament estampillats, o fotocòpies compulsades d'aquests originals, de tots els documents justificatius de les despeses i els comprovants de pagament.
Quan l'entitat presenti la documentació original degudament estampillada i en el cas que no tingui competència per compulsar-la, a més d'aquesta documentació, s'haurà de presentar una fotocòpia de cada original estampillat, per a la seva corresponent compulsa.
En els justificants originals s'indicarà la subvenció que es justifica, el cofinançament del Fons Social Europeu o de la Iniciativa d'Ocupació Juvenil per a les actuacions emmarcades en el Programa Operatiu d'Ocupació Juvenil i, si escau, l'import o percentatge que s'imputa.
No es segellaran les nòmines de personal propi ni les factures electròniques.
n) Compromís del beneficiari/ària de mantenir arxivats els documents originals que justifiquen la subvenció.
o) Si s'escau, carta de pagament de reintegrament de la subvenció en el supòsit de fons públics percebuts com a bestreta i no aplicats a l'objecte subvencionable, així com dels interessos legals que se'n derivin a comptar des de la finalització del termini per a la presentació econòmica.
2) Justificació econòmica, mitjançant mòduls, per a les entitats contractants previstes a la base 3.2 de l'annex 1 d'aquesta Ordre.
Un cop finalitzades les actuacions previstes a l'apartat d) de la base 9 de l'annex 1 d'aquesta Ordre, les entitats contractants beneficiàries de les subvencions hauran de presentar la justificació econòmica mitjançant una memòria que inclogui:
a) Una declaració del/de la beneficiari/ària amb la identificació de les persones contractades i la jornada realitzada durant tot el període subvencionable i mesos treballats per cadascuna d'elles, amb indicació de les persones tutores assignades per l'empresa.
b) Quantia de la subvenció per a cada persona contractada calculada sobre la base del mòdul fix pel quocient entre la jornada realitzada i la jornada ordinària de l'entitat contractant (empresa) i pels mesos treballats.
subvenció contracte jove = SMI ----------------------------------------------- x nombre de mesos treballats
c) Un informe per a cada persona jove participant, signat pel representant legal de l'entitat contractant i la persona jove contractada, on constin les tasques realitzades durant tot el període de contractació.
d) Un detall d'altres ingressos o subvencions que hagin finançat l'activitat subvencionada, amb indicació de l'import i la seva procedència.
Són subvencionables aquelles despeses que s'imputin al desplegament de les accions per respondre de manera inequívoca a llur naturalesa, que s'hagin realitzat durant el període d'execució de l'actuació i hagin estat efectivament pagades per la persona beneficiària abans de la presentació de la justificació econòmica.
Són despeses directes subvencionables aquelles que, inequívocament, s'identifiquen amb les operacions subvencionades i el nexe amb elles es pot demostrar sense cap dubte.
Són despeses indirectes subvencionables totes aquelles que no es puguin vincular directament a una actuació del projecte subvencionat, però que son necessàries per a la realització de l'actuació.
No seran imputables despeses indirectes sobre la part de l'activitat formativa que estigui subcontractada.
Actuació de prospecció i assessorament d'empreses.
Les retribucions salarials del personal propi de l'entitat que dugui a terme les tasques de prospecció, d'acord amb el conveni col·lectiu d'aplicació, i les quotes de Seguretat Social a càrrec de l'entitat.
En cas de personal dedicat al projecte a temps parcial o bé que combini tasques d'orientació, formació i prospecció, s'aplicarà la prorrata corresponent.
- Despeses de contractació de mitjans i materials per realitzar les actuacions de sensibilització, informació i difusió, amb una limitació del 10% sobre les despeses directes de personal correctament verificades.
- Altres despeses: assegurances, material d'oficina, etc.
Per a la justificació de les despeses indirectes s'aplicarà un tant fix del 15% calculat sobre les despeses directes de personal correctament verificades; per aquestes no caldrà l'aportació de justificants de despesa.
Actuació d'orientació i acompanyament al procés de formació i contractació.
Les retribucions salarials del personal tècnic propi de l'entitat que dugui a terme les tasques d'orientació i acompanyament a la inserció, d'acord amb el conveni col·lectiu d'aplicació, i les quotes de la Seguretat Social a càrrec de l'entitat.
En el cas de personal dedicat al projecte a temps parcial o bé que combini tasques d'orientació, formació i prospecció, s'aplicarà la prorrata corresponent.
- Visites i altres desplaçaments vinculats a l'actuació.
- Material necessari per a l'orientació.
- Accions de difusió i sensibilització (publicitat).
En aplicació dels costos simplificats, per a la justificació de les despeses dels punts 2.2 i 2.3 s'aplicarà un tant fix del 25% calculat sobre les despeses directes de personal correctament verificades; per aquestes no caldrà aportació de justificants de despesa.
Actuació de formació vinculada al contracte de treball.
3.1 En el cas que la formació la dugui a terme l'entitat promotora, associada o vinculada
a) Les retribucions salarials del personal docent d'acord amb el conveni col·lectiu i les quotes de la Seguretat Social a càrrec de l'entitat.
En el cas de docents autònoms, la factura corresponent pels serveis formatius prestats on s'acrediti, de manera detallada, la docència impartida.
b) Les despeses de personal de suport de l'entitat promotora, associada o vinculada necessari per a la gestió i execució de l'activitat formativa.
c) Despeses de material tècnic i didàctic, així com les despeses de béns consumibles utilitzats en la realització de les accions formatives, incloent el material de protecció i seguretat.
d) Despeses de lloguer d'aules, tallers i altres instal·lacions necessàries per al desenvolupament de l'acció formativa.
e) Assegurances d'accidents obligatòries subscrites amb els participants.
f) Despeses derivades del pagament de la matrícula dels cursos virtuals disponibles a l'Aula Mentor.
Aquestes despeses s'hauran de presentar degudament desglossades per acció formativa.
a) Altres despeses de personal de l'entitat promotora, associada o vinculada.
b) Altres despeses: llum, aigua, calefacció, missatgeria, correu, neteja, vigilància i altres despeses no especificades anteriorment associades a l'execució de l'activitat formativa.
El total de despeses indirectes subvencionables no podrà superar el 10% de les despeses directes correctament verificades de l'acció formativa.
3.2 Quan l'entitat promotora, associada o vinculada realitzi la formació, total o parcialment, mitjançant la contractació d'una entitat externa es subvencionarà el cost de la subcontractació realitzada, consistent en la prestació de serveis formatius que inclou la preparació, la impartició i l'avaluació de l'acció formativa subcontractada, d'acord amb el que preveu l'annex 2 d'aquesta Ordre.
No obstant, l'entitat promotora, associada o vinculada que subcontracti l'acció formativa podrà imputar com a despesa directa les despeses de personal de suport propi necessari per a la gestió de l'activitat formativa i les despeses per la subscripció de les assegurances d'accidents obligatòries dels participants.
També podrà ser despesa directa les despeses de material tècnic i didàctic, béns consumibles, incloent el material de protecció i seguretat així com el lloguer d'aules, tallers i altres instal·lacions sempre que vagin a càrrec de l'entitat promotora, associada o vinculada que subcontracti.
Sobre aquesta despesa directa l'entitat promotora, associada o vinculada es podrà imputar despeses indirectes amb la limitació prevista del 10 %.
L'entitat promotora, associada o vinculada estarà subjecta a la legislació de contractes del sector públic i a la Llei general de subvencions.
Actuació d'experiència professional mitjançant contracte laboral.
Seran subvencionables les despeses salarials, incloent salari base i pagues extraordinàries, derivades de la contractació dels participants durant un màxim de sis mesos.
Aquesta despesa s'imputarà mitjançant un mòdul equivalent al salari mínim interprofessional per jornada completa o la part proporcional en funció de la jornada parcial prevista pels mesos de durada del contracte i amb un màxim de 6 mesos.
Per al càlcul de la quantia de la subvenció serà d'aplicació la fórmula de l'apartat 2 b) de l'annex 3 d'aquesta Ordre.
El mòdul aplicable serà l'equivalent al salari mínim interprofessional vigent en el moment de la publicació de la corresponent convocatòria, on s'hi indicarà la seva quantia.
A) Per a les actuacions ocupacionals previstes en els apartats a), b) i c) de la base 9 de l'annex 1 d'aquesta Ordre no són despeses subvencionables:
Adquisició de mobiliari, equips, vehicles, infraestructures, béns immobles i terrenys, tant si són adquisicions noves com de segona mà.
Tampoc seran subvencionable les seves amortitzacions.
Comissions i pèrdues de canvi i d'altre despeses purament financeres, com ara, comissions per manteniment de comptes o transferències.
Les despeses justificades amb factures de data posterior a la finalització del Programa que no corresponguin a despeses realitzades en el període d'execució d'aquest.
Despeses salarials i de seguretat social del personal de les entitats beneficiàries previstes a la base 4.1 adscrit al Programa i les corresponents a les persones joves contractades durant els períodes de baixa laboral, tant si és per malaltia o accident comú, com per malaltia o accident professional o per maternitat o paternitat.
Les hores extraordinàries, els pagaments per beneficis, els pagaments en espècie; les vacances no efectuades; les dietes, el plus de transport, les despeses de locomoció; les indemnitzacions per mort i els trasllats corresponents; les indemnitzacions per suspensions, acomiadaments, cessaments o acabaments de contracte; les percepcions per matrimoni.
Els complements o plusos salarials (antiguitat, coneixements especials, complements de lloc, complements en funció del resultat de l'empresa, complements quantitat i qualitat) no seran subvencionables, excepte que es trobin fixats en el conveni col·lectiu o en el contracte de la persona treballadora.
B) En les actuacions d'experiència professional a més no són subvencionables les quotes empresarials i les de la persona treballadora a la Seguretat Social, ni les indemnitzacions (tant ordinàries com extraordinàries) en el cas d'acomiadaments declarats improcedents per resolució judicial.
Totes les despeses realitzades en el marc del programa Fem Ocupació per a Joves es justificaran per actuacions.
Les despeses directes de personal tècnic imputables a les actuacions de prospecció i assessorament d'empreses, a les d'orientació i acompanyament a l' inserció i a les de formació vinculada al contracte de treball, quan siguin executades per personal propi, es calcularan tenint en compte el cost per hora de cada persona treballadora i les hores realitzades segons temporalització.
El cost per hora es calcularà en funció del cost salarial, la seguretat social a càrrec de l'entitat i les hores anuals segons conveni.
Es considerarà cost salarial el salari base brut.
Aquest inclou les pagues extraordinàries més els complements salarials que es trobin fixats al conveni col·lectiu d'aplicació o al contracte de la persona treballadora (llevat de les hores extraordinàries i els pagaments per benefici).
La resta de conceptes que integren la nòmina no són subvencionables, tal com s'esmenta en l'apartat de despeses no subvencionables.
Per calcular les despeses salarials es multiplicarà el cost hora obtingut per les hores realitzades per cada tècnic en funció de la temporalització.
Les despeses indirectes només s'imputaran a l'actuació de formació sempre que l'executi l'entitat promotora, associada o vinculada, i fins a un màxim del 10% del total de les despeses directes de l'actuació de formació.
El mètode d'imputació de despeses indirectes, justificades mitjançant factures, consistirà en aplicar un prorrateig de, com a màxim, el percentatge que representa la subvenció sobre els ingressos totals de l'entitat, per un període equivalent al període d'execució del programa.
El xecs al portador són considerats pagaments en efectiu.
En el cas de despeses de lloguer d'espais o d'instal·lacions necessàries per al desenvolupament de l'acció formativa, la seva imputació es farà d'acord amb el temps d'utilització i l'espai utilitzat en el cas de locals, o bé persones usuàries en el cas d'equipaments.
La entitat beneficiària ha de disposar dels següents documents justificatius:
- Contracte de lloguer per a la verificació de les condicions signades.
Si el lloguer fa referència a locals, també s'ha de disposar dels següents documents:
Igualment, si es dóna el cas de no tenir obligació de fer les retencions de l'IRPF.
Serà imputable l'import de l'IVA efectivament suportat i no recuperable.
Les entitats beneficiàries hauran de declarar la situació en que es troben respecte aquest impost.